pythainlp/thai-wiki-dataset-v4 huggingface dataset:
กลุ่มภาษาอินโด-อิเรเนียน

กลุ่มภาษาอินโด-อิเรเนียน (มีอีกชื่อว่า กลุ่มภาษาอินโด-อิเรนิก (Indo-Iranic languages) หรือ กลุ่มภาษาอารยัน (Aryan languages) เป็นสาขาในตระกูลภาษาอินโด-ยูโรเปียนที่มีผู้พูดมากที่สุดและอยู่ทางตะวันออกเฉียงใต้สุด โดยมีผู้พูดมากกว่า 1.5 พันล้านคน มีบรรพบุรุษเป็นอินโด-อิเรเนียนดั้งเดิม (มีอีกชื่อว่า อารยันทั่วไป) ซึ่งเริ่มมีผู้พูดประมาณปลายสหัสวรรษที่ 3 ก่อนคริสตศักราช ปัจจุบันแตกออกเป็นสามสาขาคืออินโด-อารยัน, อิหร่าน และนูริสถาน ส่วนดาร์ดิก สาขาเอกเทศที่สี่ เคยอยู่ในกลุ่มภาษานี้ แต่นักวิชาการโดยทั่วไปในปัจจุบันมักจัดให้กลุ่มภาษาดาร์ดิกเป็นสมาชิกในอดีตของสาขาอินโด-อารยัน
ภาษา.
กลุ่มภาษาอินโด-อิเรเนียนแบ่งออกเป็น 3 กลุ่ม:
มีผู้พูดกลุ่มภาษาอินโด-อิเรเนียนมากกว่า 1.5 พันล้านคน ภาษาที่มีผู้พูดมากที่สุดอยู่ในกลุ่มอินโด-อารยัน: ภาษาฮินดูสตานี (ประมาณ 590 ล้านคน เพราะสำมะโนอินเดียมักรวมภาษาโภชปุรี (40 ล้านคน), ภาษาอวธี (40 ล้านคน), ภาษาไมถิลี (35 ล้านคน), ภาษามาร์วารี (30 ล้านคน), ภาษาราชสถาน (20 ล้านคน), ภาษาฉัตตีสครห์ (18 ล้านคน) และกุเมานี (2.1 ล้านคน) เป็นสำเนียง), ภาษาเบงกอล (205 ล้านคน), ภาษาปัญจาบ (100 ล้านคน), ภาษามราฐี (90 ล้าน), ภาษาคุชราต (50 ล้านคน), ภาษาโอริยา (35 ล้านคน), ภาษาสินธี (25 ล้านคน), ภาษาอัสสัม (24 ล้านคน), ภาษาสิงหล (19 ล้านคน), ภาษาเนปาล (17 ล้านคน) และภาษามณีปุระพิษณุปุระ (12 ล้านคน) ในสาขาอิเรเนียน ภาษาที่มีผู้พูดมากที่สุดคือภาษาเปอร์เซีย (90 ล้านคน), ภาษาปาทาน (ประมาณ 70 ล้านคน), ภาษาเคิร์ด (35 ล้านคน), และภาษาบาโลจ (8 ล้านคน)
อาสาสมัคร

อาสาสมัคร (volunteer) หมายถึง ผู้ที่สมัครใจทำงานเพื่อประโยชน์แห่งประชาชนและสังคม โดยไม่หวังผลตอบแทนเป็นเงิน หรือสิ่งอื่นใด บุคคลที่อาสาเข้ามาช่วยเหลือสังคมด้วยความสมัครใจ เสียสละ เพื่อช่วยเหลือผู้อื่น ป้องกัน แก้ไขปัญหาและ
พัฒนาสังคม โดยไม่หวังสิ่งตอบแทน
คุณสมบัติที่สำคัญของอาสาสมัครมี 3 ประการ คือ
1.ทำงานด้วยความสมัครใจไม่ใช่ด้วยการถูกบังคับหรือเป็นเพราะหน้าที่
2.เป็นงานเพื่อประโยชน์แก่ประชาชนและสังคมหรือสาธารณประโยชน์
3.ทำโดยไม่หวังผลตอบแทนเป็นเงิน หรือสิ่งของมีมูลค่าแทนเงิน
ไมโครซอฟท์ เอกซ์เซล

ไมโครซอฟท์ เอ็กซ์เซล  เป็นโปรแกรมประเภทตารางการคำนวณ (สเปรดชีต) พัฒนาโดยบริษัทไมโครซอฟท์ และเป็นโปรแกรมหนึ่งในชุดไมโครซอฟท์ ออฟฟิศ สำหรับจัดการและคำนวณข้อมูลในรูปแบบตาราง อีกทั้งสามารถจัดทำกราฟ แผนภูมิเพื่อแสดงผลข้อมูลได้ โดยเวอร์ชันล่าสุดคือ ไมโครซอฟท์ เอกซ์เซล 2016 (Microsoft Excel 2016) ไมโครซอฟท์ เอกซ์เซล เป็นโปรแกรมที่ได้รับความนิยมในด้านการการคำนวณทางคณิตศาสตร์โดยใช้ฟังก์ชันพื้นฐาน บวก ลบ คูณ หาร ยกกำลัง รวมถึงฟังก์ชันทางคณิตศาสตร์ระดับสูง เช่น Modulo, ตรีโกณมิติ (Sin Cos Tan) ฟังก์ชันทางสถิติ เช่น ค่าเบี่ยงเบนมาตรฐาน ฟังก์ชันทางการเงิน เช่น การคิดค่าเสื่อมราคา, การคำนวณค่าปัจจุบัน ฟังก์ชันในการตัดต่อคำ เช่น Concatenate ฟังก์ชันในการค้นหาข้อมูล เช่น Lookup, vlookup และ hlookup สำหรับส่วนที่ถือว่าเป็นสิ่งที่เยี่ยมยอดของ ไมโครซอฟท์ เอกซ์เซล คือ การใช้งานในรูปแบบของฐานข้อมูล ซึ่งสามารถจัดการฐานข้อมูลที่มีขนาดไม่ใหญ่มาก คือมีประมาณไม่เกิน 65,000 ตาราง ไม่ว่าจะเป็น ตัวกรอง, การเรียงลำดับข้อมูล (Sort) , คำนวณยอดรวม (Subtotal) และตารางไพวอต (Pivot Table) เป็นคำสั่งสำหรับสรุปข้อมูลให้อยู่ในรูปแบบที่ดูได้ง่าย สามารถหมุนเปลี่ยนตามต้องการ นอกจากนี้ยังสามารถทำกราฟในแบบต่างๆ เช่น เส้นตรง วงกลม กราฟรูปแท่ง กราฟแท่งเทียนที่ใช้กับการวิเคราะห์หุ้นก็ทำได้ กราฟพื้นที่ สามารถทำกราฟต่างๆให้อยู่ในรูปแบบ 2 มิติ หรือ 3 มิติได้ด้วย รวมถึงทำกราฟ 2 ชนิดในรูปเดียวกันได้ด้วย
ไมโครซอฟท์ เอกซ์เซล วิวเวอร์.
ไมโครซอฟท์ เอ็กซ์เซล วิวเวอร์  เป็นโปรแกรมสำหรับการแสดงผล แก้ไข และสั่งพิมพ์เอกสารที่สร้างขึ้นจากโปรแกรมไมโครซอฟท์ เอกซ์เซล มีหลักการทำงานคล้ายกับ ไมโครซอฟท์ เวิร์ด วิวเวอร์  ทำงานบนระบบปฏิบัติการ ไมโครซอฟท์ วินโดวส์
ความปลอดภัย.
เนื่องจากไมโครซอฟท์ เอ็กซ์เซล เป็นโปรแกรมสำนักงานที่มีผู้ใช้งานกว่า 30 ล้านผู้ใช้งาน จึงส่งผลให้มีความพยายามของนักเลงคอมพิวเตอร์หรือแฮกเกอร์ ในการโจมตีเครื่องคอมพิวเตอร์ของผู้ใช้ด้วยไวรัสคอมพิวเตอร์หรือหนอนคอมพิวเตอร์ ผ่านทางการอาศัยการทำงานจากการเปิดไฟล์ไมโครซอฟท์ เอกซ์เซลของผู้ใช้
เอ็มเพาเวอร์ฟิลด์แอตไมล์ไฮ

เอ็มเพาเวอร์ฟิลด์แอตไมล์ไฮ  หรือ อินเวสโกฟิลด์ (INVESCO Field หรือ ชื่อเต็ม INVESCO Field at Mile High) เป็นสนามกีฬาในเมืองเดนเวอร์ รัฐโคโลราโด สหรัฐอเมริกา ถูกสร้างขึ้นมาเพื่อใช้แข่งกีฬาอเมริกันฟุตบอลเป็นหลัก
รีโอเดจาเนโร

รีโอเดจาเนโร (/ˌriːoʊdeɪdʒəˈneroʊ/) หรือ ฮีอุ จี ฉะเนย์รุ  มีความหมายว่า "แม่น้ำเดือนมกราคม") หรือมักเรียกโดยย่อว่า รีโอ (Rio) เป็นเมืองหลวงของรัฐรีโอเดจาเนโร ประเทศบราซิล โดยเป็นเมืองที่กล่าวขานกันว่างดงามที่สุดแห่งหนึ่งในโลก และเป็นที่รู้จักในด้านการท่องเที่ยว โดยเฉพาะชายหาดกอปากาบานาและอีปาเนมา เทศกาลรื่นเริงประจำปีของบราซิล และรูปปั้นพระเยซูขนาดใหญ่ที่รู้จักในชื่อ กริชตูเรเดงโตร์ บนยอดเขากอร์โกวาดู
รีโอเดจาเนโรตั้งอยู่ที่ละติจูด 22 องศา 54 ลิปดาใต้ และลองจิจูด 43 องศา 14 ลิปดาตะวันตก รีโอมีประชากรประมาณ 6,729,894 คน (ค.ศ. 2024) และพื้นที่ และเป็นเมืองใหญ่อันดับสองของประเทศบราซิลรองจากเซาเปาลู 
ริโอเดจาเนโรถูกก่อตั้งขึ้นในปี ค.ศ. 1565 โดยผู้ล่าอาณานิคมชาวโปรตุเกส เมืองนี้ในช่วงแรกยังไม่ได้มีความสำคัญมากนัก เนื่องจากศูนย์กลางเศรษฐกิจของอาณานิคมอยู่ที่ภูมิภาคปลูกอ้อยทางตะวันออกเฉียงเหนือของบราซิล การเติบโตของริโอเกิดขึ้นเป็นพิเศษหลังจากการค้นพบทองคำในจังหวัดใกล้เคียงอย่าง Minas Gerais ในปี ค.ศ. 1763 เมืองนี้ได้กลายเป็นเมืองหลวงแห่งที่สองของอาณานิคมโปรตุเกสในทวีปอเมริกาแทนที่เมือง Salvador และคงสถานะเมืองหลวงไว้จนถึงปี ค.ศ. 1960 เมื่อมีการก่อตั้งกรุงบราซิเลีย เมืองหลวงสมัยใหม่แห่งใหม่ขึ้นมาแทน
ด้วยความสำคัญทางประวัติศาสตร์และวัฒนธรรม ริโอเดจาเนโรจึงกลายเป็นสัญลักษณ์ของบราซิลที่เป็นที่รู้จักมากที่สุดในต่างประเทศ และเป็นแหล่งกำเนิดของการแสดงออกทางวัฒนธรรมและบุคคลสำคัญมากมายที่สะท้อน “ความเป็นบราซิล” สู่เวทีโลก ริโอเป็นต้นกำเนิดของดนตรี samba, Bossa Nova และ funk carioca ซึ่งเป็นจังหวะดนตรีที่ทำให้บราซิลมีชื่อเสียงไปทั่วโลก ที่นี่เป็นบ้านเกิดของบุคคลสำคัญในประวัติศาสตร์บราซิล เช่น Machado de Assis, Oscar Niemeyer, Chico Buarque, Tom Jobim, Vinícius de Moraes และ Chiquinha Gonzaga
เมืองนี้ยังมีพิพิธภัณฑ์จำนวนมาก แกลเลอรีศิลปะ ศูนย์กลางทางวัฒนธรรม และหอจดหมายเหตุทางประวัติศาสตร์ อีกทั้งยังเป็นที่ตั้งของมหาวิทยาลัยรัฐบาลกลางที่ใหญ่ที่สุดในประเทศ คือ มหาวิทยาลัยรัฐบาลกลางริโอเดจาเนโร (UFRJ)
รีโอเดจาเนโรได้รับเลือกจากคณะกรรมการโอลิมปิกสากล ให้เป็นเมืองเจ้าภาพในการจัดการแข่งขันมหกรรมกีฬาโอลิมปิกฤดูร้อนครั้งที่ 31 ประจ ค.ศ. 2016 ซึ่งเป็นครั้งแรกในประวัติศาสตร์การจัดการแข่งขันกีฬาโอลิมปิกที่จะจัดขึ้นในเขตทวีปอเมริกาใต้นับตั้งแต่มีการริเริ่มแข่งขันกีฬาโอลิมปิกเป็นต้นมา
อุทยานแห่งชาติในประเทศไทย

อุทยานแห่งชาติในประเทศไทย เกิดขึ้นจากพระราชบัญญัติอุทยานแห่งชาติ พ.ศ. 2504 ซึ่งระบุไว้ว่า เมื่อรัฐบาลเห็นสมควรกำหนดบริเวณที่ดินแห่งใดที่มีสภาพธรรมชาติเป็นที่น่าสนใจ ให้คงอยู่ในสภาพธรรมชาติเดิมเพื่อสงวนไว้ให้เป็นประโยชน์แก่การศึกษาและรื่นรมย์ของประชาชน ก็ให้มีอำนาจกระทำได้โดยประกาศพระราชกฤษฎีกา และให้มีแผนที่แสดงแนวเขตแห่งบริเวณที่กำหนดนั้นแนบท้ายพระราชกฤษฎีกาด้วย บริเวณที่กำหนดนี้เรียกว่า "อุทยานแห่งชาติ" ที่ดินที่จะกำหนดให้เป็นอุทยานแห่งชาตินั้น ต้องเป็นที่ดินที่มิได้อยู่ในกรรมสิทธิ์หรือครอบครองโดยชอบด้วยกฎหมายของบุคคลใดซึ่งมิใช่ทบวงการเมือง ... ให้มีกรรมการคณะหนึ่ง เรียกว่า "คณะกรรมการอุทยานแห่งชาติ" ประกอบด้วยปลัดกระทรวงเกษตรเป็นประธาน อธิบดีกรมป่าไม้ ผู้แทนกรมมหาดไทย ผู้แทนกรมที่ดิน และกรรมการอื่นไม่เกินสิบเอ็ดคนซึ่งคณะรัฐมนตรีแต่งตั้ง แนวคิดเกี่ยวกับอุทยานแห่งชาติริเริ่มขึ้นในสหรัฐอเมริกาซึ่งมีอุทยานแห่งชาติที่มีชื่อเสียง เช่น อุทยานแห่งชาติแกรนด์แคนยอน, อุทยานแห่งชาติเยลโลว์สโตน, อุทยานแห่งชาติโยเซมิตี เป็นต้น
หลักการสงวนรักษาที่ดินที่มีสภาพธรรมชาตินั้นทำได้หลายแบบ หลายระดับ ได้แก่ ป่าสงวนแห่งชาติ, อุทยานแห่งชาติ, วนอุทยาน, เขตรักษาพันธุ์สัตว์ป่า, เขตห้ามล่าสัตว์ป่า, ศูนย์ศึกษาธรรมชาติ และ สวนรุกขชาติ ในส่วนอุทยานแห่งชาติของไทยนั้นแบ่งเป็นอุทยานแห่งชาติทางบกและอุทยานแห่งชาติทางทะเล
การกระทำสิ่งใดในบริเวณอุทยานแห่งชาติจะต้องปฏิบัติตามพระราชบัญญัติอุทยานแห่งชาติและผ่านการพิจารณาของคณะกรรมการอุทยานแห่งชาติ
ในจำนวนอุทยานแห่งชาติทั้งหมด มีอุทยานทั้งสิ้น 7 แห่งที่ขึ้นทะเบียนเป็นแหล่งมรดกโลก ประกอบด้วย 4 แห่งในมรดกโลก กลุ่มป่าดงพญาเย็น-เขาใหญ่ (อุทยานแห่งชาติเขาใหญ่, อุทยานแห่งชาติทับลาน, อุทยานแห่งชาติปางสีดา และอุทยานแห่งชาติตาพระยา) และ 3 แห่งในมรดกโลกกลุ่มป่าแก่งกระจาน (อุทยานแห่งชาติแก่งกระจาน, อุทยานแห่งชาติกุยบุรี และอุทยานแห่งชาติเฉลิมพระเกียรติไทยประจัน)
รายชื่อ.
ปัจจุบันประเทศไทยมีอุทยานแห่งชาติ 131 แห่งตามที่มีราชกิจจานุเบกษาแล้ว และพื้นที่เตรียมการอีก 23 แห่ง รวม 154 แห่งดังนี้ (ชื่อเขตการปกครองที่เป็นตัวเอียงคือชื่อเขตการปกครองที่ที่ทำการอุทยานแห่งนั้น ๆ ตั้งอยู่)
คิ้วหนา ซ่าสุด ๆ

คิ้วหนา ซ่าสุด ๆ (; โรมาจิ: "Bonbonzaka Koukou Engekibu") เป็นชื่อการ์ตูนญี่ปุ่น แต่งโดย ยูทากะ ทากาฮาชิ เรื่องราวของเด็กหนุ่มที่ตามสาวน่ารักเข้าไปในชมรมการแสดงของโรงเรียนแห่งหนึ่ง ความอลวนเกิดขึ้น เมื่อพระเอกแอบชอบสาวในชมรม ขณะที่เพื่อนในชมรมคนอื่น และประธานชมรมที่เป็นกะเทย (ซึ่งมีคิ้วหนา) ชื่อ ฮิโรมิ แอบชอบพระเอกของเรื่อง
คิ้วหนา ซ่าสุด ๆ ลงตีพิมพ์ในนิตยสารโชเน็นจัมป์รายสัปดาห์ ตั้งแต่ปี พ.ศ. 2535 ถึง พ.ศ. 2538 มีความยาวทั้งสิ้น 142 ตอน ฉบับรวมเล่มมี 12 เล่มจบ ส่วนในประเทศไทยได้ลิขสิทธิ์และจัดพิมพ์โดยสำนักพิมพ์วิบูลย์กิจ
เนื้อเรื่อง.
เรื่องราวเกิดขึ้นส่วนมากที่โรงเรียนมัธยม ณ ชมรมการแสดง โดคุไดจิ ฮิโรมิ ประธานชมรมมีความสามารถพิเศษ เนื่องจากผ่านการฝึกฝนทางการแสดงมาอย่างหนัก จากแม่ซึ่งเป็นยอดดาราดัง จึงสามารถยืดหยุ่นร่างกายได้มาก เช่น แปลงเป็นถังขยะ กระดาษ พญาปลวก (ชุดคอสตูม แต่แสดงได้เหมือนเป็นปลวกจริงๆ) แต่สิ่งที่ชอบที่สุดคือวางกับดักให้ จุนนะ โชทาโร่ เด็กหนุ่มในชมรมตกเป็นของตัว แต่ตัวโชทาโร่นั้นแอบชอบ ฮิบิโน่ มาโคโตะ รุ่นพี่สาวที่เป็นเพื่อนร่วมชมรมอยู่ เรื่องยุ่งๆ จึงตามไม่หยุดไม่หย่อน
จริงๆ แล้วประธานฮิโรมิเป็นคนดีมาก แต่เพราะบ้าผู้ชายหล่อๆ เลยชอบทำอะไรเพี้ยนๆ เวลาฝึกซ้อมในชมรมก็ชอบสรรหาวิธีแปลกๆ มาซ้อม จนคนอื่นๆ ในชมรมจะพากันหนี นอกจากนั้น ในชมรมยังมีตัวป่วนอีก ชื่อ นาร์ซิส ที่หลงตัวเองจนน่ากลัว เมื่อไหร่ที่เห็นกระจกก็จะต้องเฝ้าลุ่มหลงอยู่อย่างนั้น ถึงจะหน้าตาดีก็จริง แต่ก็ชอบเข้าใจว่าตัวเองนั้นหล่อเลิศในปฐพี นอกจากนี้ ยังมีสาวทอมมาชอบพระเอกอีกคน สาวทอมคนนี้เป็นคู่กัดที่น่ากลัวของประธานฮิโรมิ พระเอกจะทำยังไง ในเมื่อรักนางเอก แต่ดันต้องมาวุ่นวายกับคนต่างๆ ที่มาหลงรักตัวเอง
ในเล่มหลังๆ จะรู้ว่า ประธานฮิโรมิ ได้ฝึกฝนการแสดงอย่างหนักหน่วงกับแม่ของเขามาตลอด ทำให้หน้าตาของเค้าเปลี่ยนไป จริงๆ แล้วฮิโรมิ เป็นผู้ชายที่หน้าตาดีมาก (เนื่องจากมีแม่เป็นดาราดัง) แต่เข้าใจผิดว่า หน้าตาหล่อๆ แบบนั้นไม่ดี ถ้าประธานกลับคืนหน้าตาหล่อแล้ว จะไม่มีความสามารถประหลาดๆ เลย (เป็นคนธรรมดา ซึ่งปกติไม่ใช่)
การเรียกชื่อสารเคมีตามระบบไอยูแพ็ก

การเรียกชื่อสารเคมีตามระบบไอยูแพ็ก (IUPAC nomenclature) เป็นระบบการตั้งชื่อสารประกอบเคมีและการอธิบายข้อมูลทางเคมีทั่วไป ระบบนี้ได้รับการพัฒนาและดูแลรักษาโดยสหภาพเคมีบริสุทธิ์และเคมีประยุกต์ระหว่างประเทศ (International Union of Pure and Applied Chemistry) หรือไอยูแพ็ก (IUPAC)
กฎเกณฑ์ในการตั้งชื่อสารประกอบอินทรีย์และอนินทรีย์เคมีมีรายละเอียดเป็นเอกสาร 2 ชุดคือ
และเอกสารชุดที่ 3 คือ"Green Book" มีเนื้อหาแนะนำการใช้สัญลักษณ์สำหรับ ปริมาณทางกายภาพ (ร่วมกับ IUPAP), 
และเอกสารชุดที่สี่คือ "Gold Book" ประกอบด้วยคำจำกัดความจำนวนมากมายที่เป็นศัพท์ทางเทคนิคในวิชาเคมี และคล้ายกันในวิชาชีวเคมี (ร่วมกับ IUBMB), วิชาเคมีวิเคราะห์ และแมโครโมเลกุลเคมี
ภูเขา

ภูเขา เป็นลักษณะของพื้นโลกที่มีความสูงกว่าพื้นที่บริเวณโดยรอบ
ภูเขา ทิวเขา หรือเทือกเขาหมายถึง ลักษณะภูมิประเทศ ที่มีความสูงตั้งแต่ 600 เมตรขึ้นไปจากพื้นที่บริเวณรอบ ซึ่งมีลักษณะคล้ายกับเนินเขา แต่ว่าเนินเขานั้น จะมีพื้นที่สูงจากบริเวณรอบ ๆ ประมาณ 150 แต่ไม่เกิน 600 เมตร ภูเขาสามารถแบ่ง เป็นประเภทต่างๆ ดังนี้
ความสูงของภูเขา.
ความสูงของภูเขาโดยทั่วไปจะวัดโดยความสูงที่ระดับเหนือน้ำทะเล เช่น เทือกเขาหิมาลัย โดยเฉลี่ยมีความสูงอยู่ที่ระดับ 5 กิโลเมตรเหนือระดับน้ำทะเล ยอดเขาเอเวอเรสต์บนเทือกเขาหิมาลัย และเป็นยอดเขาที่สูงที่สุดในโลก สูงจากระดับน้ำทะเลราวๆ 8.8 กิโลเมตร (8,844 เมตร) ดอยอินทนนท์ซึ่งเป็นยอดเขาที่สูงที่สุดของไทย มีความสูงจากระดับน้ำทะเลที่ 2,565 เมตร
ขั้วโลกใต้

ขั้วโลกใต้  เป็นจุดที่อยู่ทางทิศใต้สุดของโลก
ทางภูมิศาสตร์.
ขั้วโลกใต้ทางภูมิศาสตร์ (Geographic South Pole) เป็นหนึ่งในสองจุดที่แกนหมุนของโลกตั้งฉากกับพื้นผิวโลก (อีกจุดหนึ่งคือ ขั้วโลกเหนือทางภูมิศาสตร์) อยู่ที่ละติจูด 90 องศาใต้ บนแผ่นดินของทวีปแอนตาร์กติกา
มนุษย์คนแรกที่สามารถไปถึงขั้วโลกใต้ทางภูมิศาตร์ได้ คือ นักสำรวจชาวนอร์เวย์ ชื่อ โรอัลด์ อะมุนด์เซน (Roald Amundsen) เมื่อวันที่ 14 ธันวาคม ค.ศ. 1911
รัฐโคโลราโด

โคโลราโด (/ˌkɑːləˈrædoʊ, -ˈrɑːdoʊ/) เป็นรัฐหนึ่งในอนุภูมิภาคตะวันตกภูเขาของภาคตะวันตกของสหรัฐ ครอบคลุมพื้นที่ส่วนใหญ่ของเทือกเขาร็อกกีตอนใต้ ตลอดจนพื้นที่ทางตะวันออกเฉียงเหนือของที่ราบสูงโคโลราโดและขอบด้านตะวันตกของเกรตเพลนส์ โคโลราโดเป็นรัฐที่มีพื้นที่กว้างขวางเป็นอันดับที่ 8 และมีประชากรมากเป็นอันดับที่ 21 ของสหรัฐ สำนักสำมะโนสหรัฐประเมินจำนวนประชากรรัฐโคโลราโด ณ วันที่ 1 กรกฎาคม ค.ศ. 2022 ไว้ที่ 5,839,926 คน เพิ่มขึ้นร้อยละ 1.15 นับตั้งแต่การจัดทำสำมะโนประชากรเมื่อ ค.ศ. 2020
บริเวณรัฐโคโลราโดเป็นที่อยู่อาศัยของชนพื้นเมืองและบรรพชนของพวกเขามาเป็นเวลาอย่างน้อย 13,500 ปีและอาจนานกว่านั้นอีก ขอบด้านตะวันออกของเทือกเขาร็อกกีเป็นเส้นทางย้ายถิ่นที่สำคัญสำหรับกลุ่มชนยุคเริ่มแรกที่กระจายไปทั่วทวีปอเมริกา ใน ค.ศ. 1848 พื้นที่ส่วนใหญ่ในบริเวณนี้ถูกผนวกเข้ากับสหรัฐตามสนธิสัญญากัวดาลูเปอิดัลโก การตื่นทองที่ไพกส์พีกระหว่าง ค.ศ. 1858-1862 ส่งผลให้มีผู้หลั่งไหลเข้ามาตั้งถิ่นฐาน เมื่อวันที่ 28 กุมภาพันธ์ ค.ศ. 1861 ประธานาธิบดีเจมส์ บูแคนัน ลงนามในรัฐบัญญัติจัดตั้งดินแดนโคโลราโด และเมื่อวันที่ 1 สิงหาคม ค.ศ. 1876 ประธานาธิบดียูลิสซีส เอส. แกรนต์ ลงนามใน "ประกาศ 230" รับโคโลราโดเข้าเป็นรัฐที่ 38 ชื่อรัฐมีที่มาจากคำคุณศัพท์ในภาษาสเปนว่า "โกโลราโด"  ซึ่งแปลว่า "แดง" สื่อถึงน้ำในแม่น้ำโคโลราโดที่มีสีออกแดงเนื่องจากมีตะกอนทรายแป้งปนอยู่มาก รัฐโคโลราโดมีชื่อเล่นว่า "รัฐร้อยปี" เพราะได้กลายเป็นรัฐในช่วงครบรอบ 1 ศตวรรษ (กับ 4 สัปดาห์) หลังการลงนามในคำประกาศอิสรภาพสหรัฐ
รัฐโคโลราโดมีอาณาเขตทางทิศตะวันตกติดต่อกับรัฐยูทาห์ ทิศเหนือติดต่อกับรัฐไวโอมิง ทิศตะวันออกเฉียงเหนือติดต่อกับรัฐเนแบรสกา ทิศตะวันออกติดต่อกับรัฐแคนซัส ทิศตะวันออกเฉียงใต้ติดต่อกับรัฐโอคลาโฮมา ทิศใต้ติดต่อกับรัฐนิวเม็กซิโก และทิศตะวันตกเฉียงใต้จรดรัฐแอริโซนาที่สี่มุม โคโลราโดขึ้นชื่อเรื่องภูมิประเทศที่มีทั้งป่าไม้ ภูเขา ภูเขายอดราบ หุบผาชัน ที่ราบสูง แม่น้ำ และทะเลทราย โคโลราโดเป็นหนึ่งในกลุ่มรัฐภูเขาและบ่อยครั้งได้รับการจัดอยู่ในภาคตะวันตกเฉียงใต้ของสหรัฐ ในขณะที่บริเวณที่ราบสูงของโคโลราโดอาจถือเป็นส่วนหนึ่งของภาคตะวันตกกลางของสหรัฐ
เดนเวอร์เป็นเมืองหลวง เป็นเมืองที่มีประชากรมากที่สุด และเป็นศูนย์กลางของแนวระเบียงเมืองฟรอนต์เรนจ์ ส่วนโคโลราโดสปริงส์เป็นเมืองที่มีประชากรมากเป็นอันดับที่ 2 เศรษฐกิจส่วนใหญ่ของรัฐมาจากภาครัฐและกลาโหม การทำเหมืองแร่ การเกษตร การท่องเที่ยว และการผลิตประเภทอื่น ๆ ด้วยอุณหภูมิที่เพิ่มขึ้นและความเพียงพอของน้ำที่ลดลง คาดกันว่าเศรษฐกิจการเกษตร การป่าไม้ และการท่องเที่ยวของโคโลราโดจะได้รับผลกระทบอย่างหนักจากการเปลี่ยนแปลงภูมิอากาศ
คาร์ล ไซส์

คาร์ล ไซส์ (11 กันยายน ค.ศ. 1816 – 3 ธันวาคม ค.ศ. 1888) เป็นผู้เชี่ยวชาญด้านเลนส์และแว่นตาชาวเยอรมัน และเป็นผู้ก่อตั้งบริษัทคาร์ล ไซส์ อาเก (ผู้ผลิตอุปกรณ์ทัศนศาสตร์ เครื่องมือวัดทางอุตสาหกรรม และอุปกรณ์จักษุแพทย์) มาตั้งแต่ ค.ศ. 1846 ที่เมืองเยนา (Jena) ประเทศเยอรมนี โดยร่วมมือกับแอนสท์ อับเบอ (Ernst Abbe) และอ็อทโท ช็อท (Otto Schott)
คีโตโปรเฟน

คีโตโปรเฟน  2-(3-benzoylphenyl)-propionic acid เป็นหนึ่งในกรดโพรพิโอนิก ในกลุ่ม เอ็นเซด (NSAID) ซึ่งมีฤทธิ์เป็น ยาบรรเทาปวด และแก้ไข้ นอกจากนี้ยังเป็นตัวยับยั้งการผลิต พรอสตาแกลนดิน (prostaglandin)
คีโตโปรเฟนเป็รยาที่ซื้อขายทั่วไปไม่ต้องมีใบสั่งแพทย์หรือ OTC ในสหรัฐ โดยจะผลิตออกมาในรูปยาเม็ดเคลือบขนาด 12.5มก มีชื่อการค้าว่า "Orudis KT"® และถ้าซื้อตาม ใบสั่งแพทย์ (prescription) จะอยู่ในรูปแคปซูลขนาด 25, 50, 75, 100, 150 และ 200 มก
ชื่อการค้าในสหรัฐ คือ Orudis และ Oruvail.
พระมาลัยคำหลวง

พระมาลัยคำหลวง รู้จักกันในท้องถิ่นว่า พระมาลัยกลอนสวด เป็นวรรณคดีศาสนาพุทธ ที่เจ้าฟ้าธรรมธิเบศไชยเชษฐ์สุริยวงศ์ทรงพระนิพนธ์เมื่อปี พ.ศ. 2280 ทำนองเช่นเดียวกับกาพย์มหาชาติ กล่าว คือ แต่งด้วยร่ายสุภาพ บางแห่งมีลักษณะคล้ายกาพย์ยานีปนอยู่บ้าง แต่เดิมนั้นพระมาลัยคำหลวงใช้สวดในงานมงคลสมรส ต่อมาเปลี่ยนไปใช้สวดเฉพาะงานศพหรือสวดหน้าศพ
ตำนานพระมาลัย.
ในเรื่องราวหลายแบบ พระมาลัยเป็นพระภิกษุที่สั่งสมบุญมากจนได้อภิญญา ท่านใช้พลังนี้เดินทางไปยังนรกชั้นต่าง ๆ โดยพบกับผู้ได้รับการลงโทษ และกำลังอ้อนวอนให้ญาติที่กำลังมีชีวิตทำบุญให้ตนด้วย เมื่อท่านได้พบกับพระอินทร์ที่สวรรค์ชั้นดาวดึงส์ และพบพระศรีอริยเมตไตรยที่สวรรค์ชั้นดุสิต ผู้สั่งสอนให้ท่านทำบุญมากขึ้น ส่วนใดก็ตามที่ไม่มีในนี้ เป็นส่วนที่ถูกปรับแต่งและพัฒนาให้ผู้ฟังได้รับความบันเทิง
ประวัติ.
เอกสารตัวเขียนเกี่ยวกับพระมาลัยที่เก่าแก่ที่สุดถูกบันทึกใน จ.ศ. 878 (ค.ศ. 1516) ซึ่งเขียนด้วยภาษาบาลีและภาษาไทยถิ่นเหนือ อย่างไรก็ตาม เอกสารตัวเขียนที่รอดส่วนใหญ่อยู่ในปลายคริสต์ศตวรรษที่ 18 ถึงคริสต์ศตวรรษที่ 19 มีความเป็นไปได้ว่าเนื้อเรื่องเดิมมาจากประเทศศรีลังกา แต่ถูกบันทึกในเอเชียตะวันออกเฉียงใต้ โดยได้รับความนิยมมากที่สุดในประเทศไทย ในตอนแรก เรื่องราวของพระมาลัยมักถูกอ่านในงานศพซึ่งเป็นส่วนหนึ่งของความบันเทิง โดยพระภิกษุหลายรูปจะใส่ตอนจบหักมุมเพื่อสร้างความบันเทิงแก่ผู้ฟัง ต่อมาตั้งแต่รัชสมัยของพระบาทสมเด็จพระจอมเกล้าเจ้าอยู่หัวเป็นต้นมา การแสดงแบบนี้ถือว่าไม่เหมาะสม และพระภิกษุถูกห้ามไม่ให้อ่านเรื่องพระมาลัยในงานศพ แต่มีการหลบเลี่ยงการห้ามโดยการให้อดีตพระภิกษุครองผ้าไตรไปอ่านเรื่องนี้
การพรรณนาทางวัฒนธรรม.
พระมาลัยเป็นที่นิยมในเอกสารตัวเขียนสีวิจิตรการอย่างมากในประเทศไทยช่วงคริสต์ศตวรรษที่ 19 เนื้อเรื่องมักเขียนด้วยอักษรเขมรแบบภาษาไทยลงในสมุดข่อย ส่วนใหญ่เขียนด้วยภาษาพูดและมีลูกเล่น เอกสารพระมาลัยส่วนใหญ่มี 7 หัวเรื่อง โดยปกติจะเป็นคู่: เทวดาหรือเทวะ; พระสงฆ์เข้าฆราวาส; ฉากในนรก; ฉากการหยิบดอกบัว; พระมาลัยกับพระอินทร์ที่สถูปสวรรค์; เทวดาล่องลอยในอากาศ และฉากที่ตัดกันของคนชั่วที่ทะเลาะวิวาทกับคนดีนั่งสมาธิ หนังสือนี้เคยเป็นคู่มือการสวดสำหรับพระภิกษุและสามเณร เพราะการผลิตและสนับสนุนมันมีผลบุญมาก ทำให้มีการผลิตขึ้นไว้ตกแต่งในงานศพของผู้เสียชีวิตอย่างหรูหรา
คีโตโรแลค

คีโตโรแลค  (ชื่อทางค้าคือ Toradol®) เป็นยาประเภท เอ็นเซด (NSAID) ในกลุ่ม กรดโปรโอนิค ใช้เป็น ยาบรรเทาปวด แก้ไข (ลด ไข้) และต้าน-การอักเสบ คีโตโรแลคออกฤทธิ์โดยการยับยั้งการสังเคราะห์ พรอสตาแกลนดิน (prostaglandins) คีโตโรแลคทำตลาดในสหรัฐ โดยซินเท็กซ์ (Syntex) มีชื่อทางการค้าว่า "ทอราดอล" (Toradol)
นิมดา

นิมดา (ชื่ออ้างอิง CVE : CVE-2000-0884, CVE-2001-0154) เป็นไวรัสประเภทไวรัสคอมพิวเตอร์ / หนอนคอมพิวเตอร์ ที่แพร่กระจายในระบบปฏิบัติการไมโครซอฟท์วินโดวส์ โดยแพร่กระจายผ่านอีเมล แชร์ไฟล์ผ่านเน็ตเวิร์ก และเว็บเซิร์ฟเวอร์ที่ใช้ IIS
ชื่อของไวรัสตัวนี้ยังเป็นการเล่นคำ โดยการตั้งชื่อไวรัสเป็นการสลับอักษรคำว่า "Admin" หรือ ผู้ดูแลระบบ กลับหลังไปหน้าเป็น "Nimda"
วินโดวส์ 95, วินโดวส์ 98, วินโดวส์เอ็นที, วินโดวส์ 2000, วินโดวส์เอกซ์พี, วินโดวส์ Me, Microsoft IIS 
ดอส, ลีนุกซ์, Macintosh, OS/2, ยูนิกซ์, วินโดวส์ 3.x
ดวงฤทธิ์ บุนนาค

ดวงฤทธิ์ บุนนาค (เกิดวันที่ 14 มีนาคม พ.ศ. 2509) (ชื่อเล่น: ด้วง) เป็นสถาปนิกและนักออกแบบชาวไทย คณะกรรมการยุทธศาสตร์ซอฟต์พาวเวอร์แห่งชาติ ผู้ก่อตั้ง "บริษัท ดวงฤทธิ์ บุนนาค จำกัด" (DBALP) เขาเป็นที่รู้จักในฐานะนักออกแบบในสไตล์โมเดิร์นเรียบง่าย โดยเฉพาะการออกแบบอาคารทรงสี่เหลี่ยมและการเล่นกับองค์ประกอบทางธรรมชาติ มีผลงานตัวอย่างเช่น โรงแรมคอสต้าลันตา, โรงแรมเดอะนาคา, ศูนย์สร้างสรรค์งานออกแบบ (TCDC) และเดอะแจมแฟคทอรี่ ซึ่งปัจจุบันเป็นที่ตั้งสำนักงานออกแบบของเขา
ประวัติ.
ดวงฤทธิ์จบการศึกษาในระดับพื้นฐานจากโรงเรียนสาธิตจุฬาลงกรณ์มหาวิทยาลัย และศึกษาต่อในระดับอุดมศึกษาที่ คณะสถาปัตยกรรมศาสตร์ จุฬาลงกรณ์มหาวิทยาลัย (เกียรตินิยมอันดับ 2) และได้ศึกษาต่อสถาปัตยกรรมศาสตร์มหาบัณฑิต ที่สมาคมสถาปัตยกรรม วิทยาลัยสถาปัตยกรรม (AA) กรุงลอนดอน ประเทศอังกฤษ 
ในปี 2538 ได้ทำงานเป็นสถาปนิกบริษัท สถาปนิก 49 (A49) จำกัด และในปี 2541 ได้เปิดบริษัทของตัวเองในชื่อ บริษัท ดวงฤทธิ์ บุนนาค จำกัด ในด้านวิชาชีพดวงฤทธิ์ได้รับเลือกตั้งเป็นกรรมการสภาสถาปนิก 2 สมัย ในชุดที่ 3 (2550-2553) และชุดที่ 4 (2553-2556)
นอกจากนี้เขายังมีประสบการณ์ด้านการสอนและการบรรยายในสถาบันอุดมศึกษาหลายแห่ง อาทิ จุฬาลงกรณ์มหาวิทยาลัย มหาวิทยาลัยรังสิต มหาวิทยาลัยศิลปากร โดยเขายังเป็นเจ้าของร้าน Anyroom ชั้น 4 สยามดิสคัฟเวอรี่ ที่เป็นร้านขายเฟอร์นิเจอร์ของดวงฤทธิ์เอง และยังเป็นร้านอาหาร ร้านขายหนังสือ และร้านกาแฟ
ในปี พ.ศ. 2566 เศรษฐา ทวีสิน นายกรัฐมนตรี ได้แต่งตั้งเขาเป็นกรรมการยุทธศาสตร์ซอฟต์พาวเวอร์แห่งชาติ
ชีวิตส่วนตัว.
ดวงฤทธิ์เคยสมรสกับอัชฌานาท บุนนาค มีบุตร 2 คน 1 ในนั้นคือนีร บุนนาค (นีน BNK48 รุ่นที่ 5) ภายหลังหย่ากับอัชฌานาท เขาได้คบหากับดารานักแสดง รวมถึง อุ้ม สิริยากร พุกกะเวส และเข็ม กฤตธีรา อินพรวิจิตร
นิธิ สถาปิตานนท์

นิธิ สถาปิตานนท์ (เกิด 7 กรกฎาคม พ.ศ. 2490 -) (ชื่อเล่น เต้ย) เป็นสถาปนิก นักเขียน และศิลปินชาวไทย เป็นผู้ร่วมก่อตั้งบริษัทสถาปนิก 49 จำกัด (A49) ที่ถือเป็นหนึ่งในสำนักงานออกแบบสถาปัตยกรรมที่ใหญ่ที่สุดในไทย 
และเป็นผู้ก่อตั้งบริษัทในเครือ 49GROUP ในสาขาวิชาชีพให้บริการออกแบบและก่อสร้างอย่างครบวงจรมากกว่า 15บริษัท นอกจากนี้เขายังเป็นผู้ก่อตั้งหนังสือลายเส้น (Li-Zenn) ที่รวบรวมผลงานออกแบบของสถาปนิกไทย ซึ่งเขามีความตั้งใจที่จะยกระดับงานสถาปัตยกรรมไทยสู่สากล นอกจากงานในวิชาชีพสถาปนิกเขายังเป็นวิทยากรพิเศษให้กับโรงเรียนสถาปัตยกรรมในหลายมหาวิทยาลัย ภายหลังที่เขาเกษียณงานในวิชาชีพลงแล้ว เขาได้เปลี่ยนบทบาทใหม่เป็นสถาปนิกอาสาเพื่อสังคม มีผลงานที่สำคัญคือวัดวาอารามตามต่างจังหวัดหลายแห่ง เขาได้รับการยกย่องให้เป็นศิลปินแห่งชาติ สาขาศิลปะสถาปัตยกรรม (แบบร่วมสมัย) ประจำปี พ.ศ. 2544 
ภายหลังจบการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย ได้ศึกษาต่อยังคณะสถาปัตยกรรมศาสตร์ มหาวิทยาลัยอิลลินอย เออร์แบนา-แชมเปญจน์ ได้เริ่มต้นฝึกงานและทำงานกับชัชวาลย์ พริ้งพวงแก้ว ที่ดีไซน์ 103 (Design 103) เป็นเวลา 12 ปี ก่อนที่จะมาเปิดบริษัทของตัวเองในชื่อ สถาปนิก 49 ใน ปี พ.ศ. 2526 โดยที่มาของตัวเลข 49 นั้นอิงมาจากที่ตั้งสำนักงานในเวลานั้นคือ ซอยสุขุมวิท 49 ซึ่งปัจจุบันดำรงตำแหน่งเป็นกรรมการผู้จัดการ นอกจากนี้ยังเป็นกรรมการผู้จัดการในเครือ 49 Group อีก 6 บริษัท 
นิธิ เป็นสถาปนิกร่วมสมัย (Contemporary) ยุคบุกเบิกคนสำคัญของไทย เช่นเดียวกับ เมธา บุนนาค องอาจ สาตรพันธุ์ สุเมธ ชุมสาย ณ อยุธยา และกฤษฎา อรุณวงษ์ ณ อยุธยา มีผลงานที่หลากหลายร่วมกับบริษัท A49 เช่น อาคารที่ทำการกระทรวงการต่างประเทศ อาคารสำนักงานเมืองไทยภัทร คอมเพล็กซ์ หอประชุมนวมภูมินทร์ วชิราวุธวิทยาลัย เป็นต้น นอกจากนี้นิธิ ยังมีชื่อเสียงในเรื่องของลายเส้นในการวาดภาพทัศนียภาพ (Perspective) ซึ่งได้รับการจัดแสดงงานหลายครั้ง
ประวัติ.
นิธิ สถาปิตานนท์ เกิดเมื่อ 7 กรกฎาคม พ.ศ. 2490 มีคุณปู่คือพระยาอุภัยภาติเขตต์ (เอี่ยม สถาปิตานนท์) นายอำเภออยู่ที่อำเภอสองพี่น้อง จังหวัดสุพรรณบุรี ได้รับพระราชทานนามสกุล สถาปิตานนท์ หลังจากทำพลับพลาที่ประทับให้รัชกาลที่ 6 ระหว่างเสด็จอำเภอสองพี่น้อง
นิธิ สำเร็จการศึกษาระดับมัธยมศึกษาจากโรงเรียนวชิราวุธวิทยาลัย ระดับปริญญาตรีสถาปัตยกรรมศาสตร์บัณฑิตจากจุฬาลงกรณ์มหาวิทยาลัย และสถาปัตยกรรมศาตร์มหาบัณฑิตจากมหาวิทยาลัยอิลลินอย ประเทศสหรัฐอเมริกา 
นิธิได้รับพระราชทานรางวัลผลงานสถาปัตยกรรมดีเด่น (เหรียญทอง) 4 ครั้ง จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีและรางวัลชนะเลิศการประกวดแบบทั้งในประเทศและต่างประเทศอย่างต่อเนื่อง และได้รับเกียรติเป็นนายกสมาคมสถาปนิกสยามในพระบรมราชูปถัมป์,เลขาธิการสภาสถาปนิก, เป็นสมาชิกกิตติมศักดิ์ The Japan Institute of Architects ฯลฯ
ผลงาน.
ด้านงานเขียน นิธิเขียนหนังสือบทความทางวิทยาการเกี่ยวกับวิชาชีพสถาปัตยกรรมเผยแพร่ในโอกาสต่างๆ ตลอดจนเป็นวิทยากรถ่ายทอดความรู้ที่จุฬาลงกรณ์มหาวิทยาลัย, มหาวิทยาลัยศิลปากร ,มหาวิทยาลัยธรรมศาสตร์, มหาวิทยาลัยเชียงใหม่, มหาวิทยาลัยแม่ฟ้าหลวง เป็นต้น
ชีวิตส่วนตัว.
ด้านชีวิตส่วนตัวสมรสกับ ศาสตราจารย์ เลอสม สถาปิตานนท์ อดีตคณบดีและอาจารย์ประจำคณะสถาปัตยกรรมศาสตร์ จุฬาลงกรณ์มหาวิทยาลัย มีบุตร 1 คน คือ นิธิศ สถาปิตานนท์ โดยทั้งภรรยาและบุตรชายล้วนเป็นสถาปนิกทั้งหมด
นิรมล สุริยสัตย์

ท่านผู้หญิงนิรมล สุริยสัตย์ (4 พฤศจิกายน พ.ศ. 2475 - 5 เมษายน พ.ศ. 2545) อดีตประธานกรรมการบริษัท โตชิบา ไทยแลนด์ จำกัด และอดีตสมาชิกวุฒิสภา 2 วาระ
ประวัติ.
ท่านผู้หญิงนิรมล เกิดเมื่อวันที่ 4 พฤศจิกายน พ.ศ. 2475 ที่กรุงเทพมหานคร เป็นบุตรของ นายมา และนางบุญครอง บูลกุล เจ้าของธุรกิจโรงสีและผู้บริหารบริษัทข้าวไทยในอดีต มีพี่น้อง 8 คน ในจำนวนนี้รวมถึง นายศิริชัย บูลกุล อดีตเจ้าของศูนย์การค้ามาบุญครอง และนายโชคชัย บูลกุล เจ้าของฟาร์มโชคชัย. ท่านผู้หญิงเข้าศึกษาที่โรงเรียนวัฒนาวิทยาลัย จนจบชั้นม.5 แล้วไปศึกษาต่อที่โรงเรียนไดโอซีซัน (Diocesan) ที่ฮ่องกง จากนั้นได้ไปศึกษาต่อปริญญาตรีด้านเทคโนโลยีอาหาร ที่วิทยาลัยเวลส์ลีย์ (Wellesley College) ในเมืองเวลส์ลีย์ รัฐแมสซาชูเซตส์ สหรัฐอเมริกา และปริญญาโทที่สถาบันเทคโนโลยีแมสซาชูเซตส์ ในรัฐเดียวกัน หลังจากนั้นจึงได้กลับมาทำงานที่ประเทศไทย และเริ่มกิจการของตนเอง ตามลำดับ
ท่านผู้หญิงนิรมล ถึงแก่อนิจกรรมด้วยโรคมะเร็งเม็ดโลหิตขาว เมื่อวันที่ 5 เมษายน พ.ศ. 2545 ด้วยอายุ 69 ปี
ประวัติการทำงาน.
เริ่มต้นทำงานโดยเป็นอาจารย์ที่มหาวิทยาลัยเกษตรศาสตร์ จากนั้นเข้าทำงานในตำแหน่งนักเคมีที่บริษัทเชลล์ (ประเทศไทย) ต่อมาในปี พ.ศ. 2512 ท่านผู้หญิงนิรมลและสามี คือ นายกร สุริยสัตย์ ได้ร่วมทุนกับบริษัท โตชิบา คอร์ปอเรชั่น ประเทศญี่ปุ่น ก่อตั้งบริษัท โตชิบา ไทยแลนด์ และไทยโตชิบา อุตสาหกรรม และจากนั้นก็ได้ขยายกิจการขึ้นเป็นลำดับ ปัจจุบันมีบริษัทในกลุ่มบริษัทโตชิบาประเทศไทยรวมมากกว่า 12 บริษัท โดยตั้งรวมกันอยู่ที่สวนอุตสาหกรรมบางกะดี จังหวัดปทุมธานี
ท่านผู้หญิงเป็นนักธุรกิจหญิงที่มีผลงานทั้งด้านเศรษฐกิจและสังคมเป็นที่ยอมรับอย่างมาก ทั้งในระดับประเทศและนานาชาติ ได้รับรางวัล นักธุรกิจสตรีตัวอย่างประจำปี พ.ศ. 2529 ของสมาคมสตรีนักธุรกิจและวิชาชีพแห่งประเทศไทย ได้รับยกย่องเป็น 1 ใน 50 นักธุรกิจสตรีดีเด่นของโลก พ.ศ. 2539 จากนิตยสารเวิลด์บิสิเนส สหรัฐอเมริกา และ 1 ใน 50 นักธุรกิจสตรีชั้นนำระดับโลก พ.ศ. 2542 โดยนิตยสารฟอร์จูน 
พ.ศ. 2534 ได้รับพระราชทานเครื่องราชอิสริยาภรณ์ จตุตถจุลจอมเกล้า
พ.ศ. 2539 ได้รับเครื่องราชอิสริยาภรณ์ "The Order of Scared Treasure, Gold Rays with Neck Ribbon" จากรัฐบาลญี่ปุ่น ในฐานะผู้ที่ให้ความสนับสนุนอย่างยิ่งในการเสริมสร้างสัมพันธภาพด้านเศรษฐกิจระหว่างประเทศไทยกับญี่ปุ่น และส่งเสริมความเข้าใจอันดีระหว่าง 2 ประเทศ
พ.ศ. 2542 ได้รับพระราชทานเครื่องราชอิสริยาภรณ์ ทุติยจุลจอมเกล้าวิเศษ จึงใช้คำนำหน้าท่านผู้หญิง
เครื่องราชอิสริยาภรณ์.
ท่านผู้หญิงนิรมล สุริยสัตย์ ได้รับพระราชทานเครื่องราชอิสริยาภรณ์ ดังนี้
เพลย์สเตชัน2

<ns>0</ns>
 <revision>
 <parentid>102576</parentid>
 <timestamp>2006-07-01T04:55:09Z</timestamp>
 <contributor>
 <username>Pi@k</username>
 </contributor>
 <minor />
 <comment>double redirect</comment>
 <origin>177658</origin>
 <model>wikitext</model>
 <format>text/x-wiki</format>
หมอเมือง

หมอเมือง คือ หมอแผนโบราณที่ทำการรักษาโรคภัยไข้เจ็บ ด้วยวิชาการที่สืบทอดมาจากปู่ย่าตายาย โดยเป็นการรักษาแบบตามมีตามเกิด ไม่สามารถพิสูจน์ หรือวิเคราะห์ตามหลักการวิทยาศาสตร์ หรืออาจอาศัยตำหรับตำราโบราณ หรือแบบครูพักลักจำ จนทำให้หลายคนเข้าใจว่ายาแผนโบราณ หรือวิธีการบำบัดรักษาแผนโบราณ เทียบกับยาหรือการบำบัดรักษาสมัยใหม่ไม่ได้ บางคนเข้าใจเลยไปถึงว่า คนหัวโบราณเท่านั้นที่เชื่อในหมอเมือง หรือตำรายาเมือง
การรวมตัวของ "เครือข่ายหมอเมืองเชียงใหม่".
เนื่องจากหมอเมืองเป็นองค์ความรู้และภูมิปัญญา โดยเฉพาะอย่างยิ่งภูมิปัญญาล้านนา ซึ่งเป็นมรดกแห่งภูมิปัญญาที่สืบทอดกันมาจากบรรพบุรุษหลายชั่วอายุคน เรียกว่า "มรดกแห่งการรักษา" (traditional healing) ซึ่งมีระบบการรักษาแบบองค์รวม (holistic) คือคำนึงถึงกาย จิต และ วิญญาณ ควบคู่กัน การรักษาแบบหมอเมือง ไม่ได้ใช้ยาเป็นหลัก แม้ว่าบางส่วนใช้สารที่ได้จากสมุนไพรในธรรมชาติ แต่หมอเมืองยังรวมไปถึงความเชื่อ จิตวิญญาณ และพลังชุมชนด้วย เรียกได้ว่า เป็นองค์ความรู้แบบองค์รวม โดยมีเป้าหมาย คือ สันติสุขของบุคคลและชุมชน
หมอเมืองยังคงเป็นตำแหน่งทางสังคมที่ชุมชนมอบให้แก่บุคคลที่สังคมยกย่องในฐานะเป็นผู้สร้างสรร และเยียวยารักษาปัญหาของคนในชุมชน โดยเฉพาะอย่างยิ่งเรื่องโรคภัยไข้เจ็บ รวมไปถึงคนที่ทำนุบำรุงความเป็นเอกภาพของชุมชน เสริมสร้างความเอื้ออาทรของคนในสังคม หมอเมืองไม่ใช่คนขายยา ไม่ใช่พ่อค้าสมุนไพร ไม่ใช่วิชาชีพที่แลกมาด้วยความรู้และภูมิปัญญา แต่เป็นเสมือนเกลือของชุมชน
ซานาเอะ โคบายาชิ

ซานาเอะ โคบายาชิ (; โรมาจิ: "Kobayashi Sanae") เป็นนักพากย์หญิงชาวญี่ปุ่น เกิดเมื่อวันที่ 26 มกราคม พ.ศ. 2523 ที่เมืองฮามามัตสึ จังหวัดชิซูโอกะ ประเทศญี่ปุ่น สังกัดค่ายโปรดักชันเบาบั๊บ ได้รับการชักนำเข้าสู่วงการโดย คาซูยะ ทาเตกาเบะ ผู้พากย์เสียงไจแอนท์ ในเรื่องโดราเอมอน และมีผลงานมากมายเป็นที่รู้จัก เช่น โทยะ อากิระ จากเรื่องฮิคารุเซียนโกะ, ลูซี่ (นิว) จากเรื่องเอลเฟนลีด, คิตาจิมะ มายะ จากเรื่องหน้ากากแก้ว (พ.ศ. 2548) และ อเลน วอคเกอร์ จากเรื่องดี.เกรย์แมน เป็นต้น
ประวัติ.
เดิมโคบายาชิเคยเป็นนักแสดงของคณะละครแห่งหนึ่งในแถบเอ็นชู (จังหวัดโทโทมิ หรือชิซูโอกะในปัจจุบัน) มาตั้งแต่สมัยเรียนอยู่ชั้น ม.ปลาย แต่ในปี พ.ศ. 2542 เมื่อ คาซูยะ ทาเตกาเบะ ซึ่งทำงานเป็นผู้จัดการของโปรดักชันเบาบั๊บในขณะนั้น ได้ชมการแสดงของคณะละครนี้ที่โตเกียว ก็รู้สึกประทับใจในฝีมือการแสดงของโคบายาชิเป็นอย่างมาก ภายหลังทาเตกาเบะจึงได้โทรศัพท์ไปหาโคบายาชิที่คณะละคร และชักชวนให้เธอเข้าสู่วงการนักพากย์ในที่สุด
ในช่วงแรก โคบายาชิซึ่งเข้าเรียนต่อในมหาวิทยาลัยระยะสั้นของท้องถิ่น จะนั่งรถไฟชินคันเซ็นไปกลับระหว่างชิซูโอกะและโตเกียวเพื่อทำงาน โดยงานหลักๆ จะเป็นการให้เสียงพากย์ในภาพยนตร์ต่างประเทศและเกมคอมพิวเตอร์ หลังจบการศึกษาจากมหาวิทยาลัยแล้ว โคบายาชิจึงได้ย้ายเข้ามาอยู่ในโตเกียว และทำงานเป็นนักพากย์อย่างเต็มตัว
เดือนกรกฎาคม พ.ศ. 2551 โคบายาชิมีผลงานอัลบั้มร่วมกับ ชีนะ นางาโนะ 1 ในศิลปินวง TWO-MIX ในนามของ ShiinaTactix-Sana.K และได้ถอนตัวออกจากโปรเจกต์นี้ในเดือนกุมภาพันธ์ พ.ศ. 2552 
ตัวหนา คือบทที่เป็นตัวเอก หรือตัวเด่นของเรื่อง
เอเอสทีวี

เอเอสทีวี  เริ่มต้นเมื่อปลายปี พ.ศ. 2546 เมื่อบริษัท บีทีวี อาร์เอ็นที ของ พ.ต.อ.รวมนคร ทับทิมธงไชย ได้รับสิทธิ์จากกรมประชาสัมพันธ์ ให้ขยายช่องสถานีของสถานีวิทยุโทรทัศน์แห่งประเทศไทย ช่อง 11 เป็นช่อง 11/1 ทำรายการข่าวโทรทัศน์โดยมีรายได้จากค่าโฆษณา ถ่ายทอดผ่านดาวเทียม และเคเบิลทีวียูบีซี เป็นการอาศัยช่องโหว่ของกฎหมายทำรายการโทรทัศน์ช่องใหม่ โดยใช้ใบอนุญาตเดิม และหลีกเลี่ยงข้อกำหนดเดิมที่ช่อง 11 ไม่สามารถมีโฆษณาได้
พ.ต.อ.รวมนคร และผู้บริหารช่อง 11 ได้เข้ามาชักชวนนายสนธิ ลิ้มทองกุล ให้รับจ้างผลิตรายการให้ช่อง 11/1 โดยใช้ชื่อว่า 11 News1 เป็นโทรทัศน์ผ่านดาวเทียม และถ่ายทอดทางยูบีซี ช่อง 8 แต่ต่อมาสถานีโทรทัศน์ช่อง 11 News1 ได้ถูกถอดออกจากยูบีซี เมื่อเดือนกันยายน พ.ศ. 2547 เนื่องจากปัญหาภายในของยูบีซี ที่ถูกร้องเรียน และวิพากษ์วิจารณ์เกี่ยวกับโฆษณาแฝง
เมื่อไม่สามารถถ่ายทอดสัญญาณผ่านสัญญาณของยูบีซีได้ และเหลือเพียงแต่การถ่ายทอดผ่านทางดาวเทียม สนธิ ลิ้มทองกุล จึงได้ปรับเปลี่ยนรูปแบบไปเป็นโทรทัศน์ผ่านดาวเทียม มุ่งกลุ่มเป้าหมายไปที่คนไทยในต่างประเทศ ทั้งในเอเชีย ยุโรป และสหรัฐอเมริกา และเปลี่ยนชื่อเป็น Asia Satellite TV หรือ ASTV โดยมีช่องหลักที่เป็นจุดขาย คือช่อง NEWS1 ซึ่งมาจากช่อง 11 News1 เดิมนั่นเอง ทั้งนี้ การนำเสนอข่าวของช่อง NEWS1 ทาง ASTV มักจะเน้นน้ำหนักการเสนอข่าวไปที่ข่าวการเมือง สังคม และเศรษฐกิจเป็นเสียส่วนใหญ่ โดยเฉพาะอย่างยิ่งเรื่องการเมือง
ทั้งนี้เนื่องจากประสบปัญหาสภาพคล่อง ตามธุรกิจอื่นๆในเครือผู้จัดการ ซึ่งแบกรับภาระหนี้ไว้กว่า 6,000 ล้านบาท และมียอดขาดทุนสะสมติดต่อมาเป็นเวลาหลายปี ปัจจุบันเอเอสทีวีกำลังระดมทุนจากนักลงทุนรายย่อยทั้งชาวไทยและชาวต่างประเทศ ด้วยการขายหุ้น ASTV ในราคาหุ้นละ 1,000 บาท ซึ่งได้จำหน่ายไปแล้วหลายหมื่นหุ้น
ในปี พ.ศ. 2551 สถานีโทรทัศน์เอเอสทีวีได้ทำการถ่ายทอดสดการการชุมนุมของกลุ่มพันธมิตรประชาชนเพื่อประชาธิปไตย เป็นเวลา 24 ชั่วโมง ผ่านทางช่องนิวส์วัน รวมไปถึงช่องที่สังกัดเอเอสทีวี 
สถานีโทรทัศน์เอเอสทีวี ได้รับโอนบรรดากิจการ ทรัพย์สิน หนี้สิน ภาระหน้าที่ พนักงาน คลื่นความถี่ ลิขสิทธิ์จาก สทท. และสถานีโทรทัศน์ช่อง News1 ของ พ.ต.อ.รวมนคร มาเป็นของเอเอสทีวี ช่อง News1 อย่างเป็นทางการ เมื่อปี พ.ศ. 2548 เป็นต้นมา
ต่อมาในวันที่ 17 ตุลาคม พ.ศ. 2554 เวลา 17.30 น. สถานีโทรทัศน์เอเอสทีวีต้องถูกปิดหน้าจอลง เนื่องจากไม่มีค่าจ่ายค่าเช่าดาวเทียมเป็นจำนวนเงิน 9 ล้านบาท แต่ยังคงถ่ายทอดทางอินเทอร์เน็ตและเว็บไซต์ผู้จัดการยังคงเปิดให้ดำเนินการอยู่ ซึ่งปัจจุบันสามารถรับชมเอเอสทีวีได้ตามปกติทุกช่องทาง
จนกระทั่งในวันที่ 20 พฤษภาคม พ.ศ. 2557 มีการประกาศกฎอัยการศึกทั่วราชอาณาจักร และมีคำสั่งให้สถานีโทรทัศน์ผ่านดาวเทียม งดออกอากาศชั่วคราว หนึ่งในนั้นมีเอเอสทีวีด้วย หลังจากนั้น เมือ่เกิดการรัฐประหารในอีกสองวัน คณะรัฐประหารมีประกาศให้สถานีโทรทัศน์ผ่านดาวเทียมตามที่มีประกาศเมื่อครั้งประกาศกฎอัยการศึก งดออกอากาศชั่วคราวอย่างต่อเนื่อง จนกระทั่งมีการเปิดให้ผู้ประกอบการสถานีโทรทัศนืเหล่านั้น มาขอใบอนุญาตกับทางสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เพื่อให้ออกอากาศต่อไปได้ โดยมีเงื่อนไขห้ามเสนอข่าวในลักษณะยุยงปลุกปั่นสร้างความแตกแยก และให้เปลี่ยนชื่อช่องรายการ ดังนั้น สถานีจึงเปลี่ยนชื่อ กลับไปเป็น นิวส์วัน ดังเช่นเมื่อแรกออกอากาศ โดยก่อนหน้านั้นมีการนำรายการข่าว รอบวันทันเหตุการณ์ รายการ นิวส์อาว และ รายการ คุยมันส์ทันข่าว ซึ่งเป็นรายการใหม่ มาออกอากาศสดผ่านยูทูบแชนแนลของทางเอเอสทีวีผู้จัดการ โดยเริ่มออกอากาศผ่านดาวเทียมครั้งแรกในวันที่ 29 สิงหาคม พ.ศ. 2557 เวลา 06:00 น.
อำเภอตะกั่วป่า

ตะกั่วป่า เป็นหนึ่งในแปดอำเภอของจังหวัดพังงา 
ที่ตั้งและอาณาเขต.
อำเภอตะกั่วป่าตั้งอยู่ชายฝั่งทะเลตะวันตกหรือฝั่งทะเลอันดามัน ห่างจากอำเภอเมืองพังงาไปทางเหนือประมาณ 60 กิโลเมตร อยู่ห่างจากกรุงเทพมหานคร โดยทางหลวงแผ่นดินหมายเลข 4 (ถนนเพชรเกษม) ประมาณ 800 กิโลเมตร มีอาณาเขตติดต่อกับเขตการปกครองข้างเคียงดังต่อไปนี้
ประวัติ.
ตะกั่วป่าเคยเป็นเมืองที่มีความเจริญรุ่งเรืองมาตั้งแต่สมัยโบราณ เป็นที่รู้จักของชนหลายเชื้อชาติทั้งจีน อินเดีย อาหรับ ในชื่อเมืองตะโกลา (Takola) เนื่องจากเป็นเมืองท่าจอดเรือ เป็นศูนย์กลางการค้าขาย และเป็นเส้นทางลัดขนสินค้าข้ามคาบสมุทรมลายูจากฝั่งทะเลอันดามันไปยังอ่าวไทย ในสมัยรัตนโกสินทร์ ตะกั่วป่ายังคงมีความสำคัญทางด้านเศรษฐกิจ สามารถผลิตแร่ดีบุกได้มากที่สุดตลอดมา สุดท้ายด้วยเหตุผลทางด้านเศรษฐกิจและการเมือง ตะกั่วป่าจึงถูกลดฐานะจากจังหวัดตะกั่วป่าลงเป็นอำเภอหนึ่งและรวมเข้ากับจังหวัดพังงาจนกระทั่งถึงปัจจุบัน
สภาพทางภูมิศาสตร์.
อำเภอตะกั่วป่ามีพื้นที่ส่วนใหญ่เป็นเนินเขาสลับซับซ้อน ไม่ค่อยมีที่ราบ แม่น้ำที่สำคัญคือแม่น้ำตะกั่วป่า ไหลลงสู่ทะเลอันดามัน อำเภอตะกั่วป่าได้รับอิทธิพลจากลมมรสุมตะวันตกเฉียงใต้และลมมรสุมตะวันออกเฉียงเหนืออย่างเต็มที่ จึงทำให้มีฝนตกชุกเกือบตลอดปีนานถึงแปดเดือน จึงได้สมญานามว่า เมืองฝนแปดแดดสี่ จำนวนประชากรเมื่อสิ้นปี พ.ศ. 2550 รวม 44,959 คน อาศัยอยู่บริเวณที่ราบลุ่มแม่น้ำตะกั่วป่าและที่ราบชายฝั่งทะเล อาชีพที่สำคัญของประชากรคือการเกษตร ทำสวนยางพารา และสวนผลไม้ ปัจจุบันกำลังพัฒนาเพื่อเป็นแหล่งท่องเที่ยว ทรัพยากรธรรมชาติที่สำคัญคือ ป่าไม้ โดยเฉพาะป่าชายเลนที่ยังคงอุดมสมบูรณ์ แร่ดีบุก และธรรมชาติที่สวยงาม
การแบ่งเขตการปกครอง.
การปกครองส่วนภูมิภาค.
อำเภอตะกั่วป่าแบ่งพื้นที่การปกครองออกเป็น 8 ตำบล 51 หมู่บ้าน
การปกครองส่วนท้องถิ่น.
ท้องที่อำเภอตะกั่วป่าประกอบด้วยองค์กรปกครองส่วนท้องถิ่น 7 แห่ง ได้แก่
โมบิลสูทกันดั้ม SEED ASTRAY

โมบิลสูท กันดั้ม ซี้ดแอสเทรย์ เป็นมังงะอีกหนึ่งซีรีส์ที่เนื้อเรื่องควบคู่ไปกับโมบิลสูทกันดั้มซี้ด โดยกล่าวถึงกันดั้มลับ 3 เครื่องตระกูล Astray Serie ของอาณาจักรออร์บ ที่ถูกสร้างอย่างลับๆที่เดียวกับที่สร้างกันดั้มตระกูล Gat-X Serie โดยที่กองทัพโลกไม่รู้เห็น หลังจากเหตุการณ์สเปซโคโลนีเฮลิโอโปลิส ล่มสลายเพราะการสู้รบระหว่างกองทัพโลกกับซาฟภายในสเปซโคโลนีเฮลิโอโปลิส นักกู้ซากชื่อว่า โลว์ กิล ซึ่งมากับยานนักกู้ซาก ได้มาพบชิ้นส่วนแขนขวาของกันดั้ม P01-Gold Frame (Gundam Astray Gold Frame) และกันดั้มที่อยู่ในสภาพสมบูรณ์ที่ชื่อว่า กันดั้ม P02-Red Frame (Gundam Astray Red Frame) และกันดั้ม P03-Blue Frame (Gundam Astray Blue Frame) และหลังจากนั้นตัวโลว์ กิล ก็ได้พบกับเรื่องราวต่างๆ มากมาย ไม่ว่าจะเป็นการปรากฏตัวของไก มุราคุโมะ หัวหน้าทหารรับจ้างกลุ่มเซอร์เพนต์ เทล ซึ่งจะมาเป็นนักบิน Gundam Astray Blue Frame การปรากฏตัวของ Gundam Astray Gold Frame รวมทั้งความลับที่ไม่ได้กล่าวไว้ในซีรีส์ปกติและเรื่องราวทั้งหมดนี้จะเป็นเหตุการณ์ที่จะควบคู่ไปกับเนื้อเรื่องของโมบิลสูทกันดั้มซี้ด ตั้งแต่ช่วงแรกจนถึงตอนสุดท้ายของเรื่อง
เรื่องราวของซีรีส์ แอสเทรย์ จับเอาภาพของอีกด้านหนึ่งของสงครามระหว่างเนเญอรัลกับโคออร์ดิเนเตอร์ผ่านทางโลว์ กิล และกลุ่ม Junk Shop (กลุ่มนักกู้ซากหรือกู้ขยะที่หลงเหลือจากสงคราม) โลว์ได้พบกับเหตุการณ์ต่างๆ มากมาย โดยบางช่วงของเรื่องจะสามารถนำไปผูกกับเนื้อเรื่องของภาคหลักด้วย อย่างเช่นเรื่องที่ทำไม คิระ ยามาโตะ ถึงรอดมาจากการระเบิดของอีจีส...เนื้อเรื่องของแอสเทรย์จะดำเนินเรื่องไปควบคู่กับเนื้อเรื่องหลัก มีตัวละครมากมายที่บางตัวก็ยังเชื่อมไปสู่เนื้อเรื่องหลักได้เช่นกัน
การดำเนินเรื่องของกันดั้มซี้ด แอสเทรย์ในช่วงแรกจะมีการข้ามเล่มไปมาระหว่างมังงะโมบิลสูทกันดั้มซี้ด แอสเทรย์ซึ่งวาดโดยโคอิจิ โทคิตะ โมบิลสูทกันดั้มซี้ด แอสเทรย์อาร์ซึ่งวาดโดยโทดะ ยาสึนาริและนิยายประกอบภาพถ่ายโมบิลสูทกันดั้มซี้ด แอสเทรย์บี ซึ่งเมื่อเนื้อเรื่องของโมบิลสูทกันดั้มซี้ด แอสเทรย์จบลงก็ได้มีภาคต่อคือโมบิลสูทกันดั้มซี้ด เอ็กซ์แอสเทรย์ เมื่ออะนิเมะโมบิลสูทกันดั้มซี้ดเดสทินีออกฉายก็ได้เริ่มภาคใหม่คือโมบิลสูทกันดั้มซี้ด เดสทินีแอสเทรย์ซึ่งมีทั้งฉบับมังงะและนิยายประกอบภาพถ่าย และโมบิลสูทกันดั้มซี้ด เดลต้าแอสเทรย์ซึ่งลงตีพิมพ์หลังจากที่กันดั้มซี้ด C.E.73 สตาร์เกเซอร์ออกฉาย มังงะภาคต่อมาก็คือโมบิลสูทกันดั้มซี้ด เฟรมแอสเทรย์ ซึ่งเปิดเผยกันดั้มแอสเทรย์เครื่องที่สี่ ภาคปัจจุบันของกันดั้มแอสเทรย์ก็คือโมบิลสูทกันดั้มซี้ด เวอร์ซัสแอสเทรย์
อุทยานแห่งชาติหมู่เกาะสุรินทร์

อุทยานแห่งชาติหมู่เกาะสุรินทร์ ตั้งชื่อตามพระยาสุรินทราชา (นกยูง วิเศษกุล) เทศาภิบาลมณฑลภูเก็ต ผู้ค้นพบเกาะ เป็นอุทยานแห่งชาติที่ตั้งอยู่ในเขตจังหวัดพังงา มีลักษณะเป็นหมู่เกาะในทะเลอันดามัน เป็นหมู่เกาะแรกแห่งน่านน้ำทะเลอันดามันของไทยที่ไม่อยู่ติดกับชายทะเลฝั่งไทยแต่อยู่ติดกับน่านน้ำชายแดนไทย–พม่า ทางทิศเหนือติดกับหมู่เกาะคริสตีของประเทศพม่า หมู่เกาะสุรินทร์มีพื้นที่ประมาณ 84,375 ไร่ ร้อยละ 76 ของพื้นที่เป็นทะเล ส่วนที่เหลือเป็นแผ่นดิน ประกอบด้วยเกาะ 5 เกาะ คือ เกาะสุรินทร์เหนือ เกาะสุรินทร์ใต้ เกาะไข่ (เกาะตอรินลา) เกาะกลาง (เกาะปาจุมบา) เกาะรี (เกาะสต๊อก) และ 1 กองหินปริ่มน้ำ คือ กองหินริเชลิว เป็นอุทยานแห่งชาติเมื่อวันที่ 9 กรกฎาคม พ.ศ. 2524 เป็นอุทยานแห่งชาติลำดับที่ 29 ของประเทศไทย 
อุทยานแห่งชาติหมู่เกาะสุรินทร์นับว่ามีธรรมชาติที่สมบูรณ์ทั้งบนบกและในทะเล มีทั้งป่าดิบชื้น ป่าชายหาด ป่าชายเลนมาประจบกับแนวปะการัง แนวปะการังมีความสมบูรณ์ เหมาะสำหรับชมปะการังน้ำตื้น โดยกองหินริเชลิว เหมาะสำหรับดำน้ำลึก เป็นแหล่งสมบูรณ์ด้วยธรรมชาติใต้ทะเล มีปลาหลายชนิด มีโอกาสพบฉลามวาฬ ช่วงเวลาที่เหมาะกับการท่องเที่ยว คือ เดือนพฤศจิกายนถึงเดือนเมษายน และหอยมือเสือ ปูเสฉวน นกกระแตผีชายหาด นกชาปีไหน รวมทั้งสัตว์เลี้ยงลูกด้วยนม เช่น บ่าง
หมู่เกาะสุรินทร์เป็นเกาะที่วางตัวอยู่ในกลุ่มอ่าวขนาดใหญ่ ดังนั้นจึงสามารถกำบังคลื่นลมได้ดีทั้งสองฤดู คือ ฤดูร้อน และฤดูฝน จึงเป็นแหล่งกำเนิดแนวปะการังน้ำตื้นที่มีความอุดมสมบูรณ์และมีขนาดใหญ่ที่สุดของประเทศไทย นอกจากนี้ยังมีหมู่บ้านของชาวเลเลกลุ่มสุดท้ายที่ยังดำรงวัฒนธรรมดั้งเดิมมากที่สุด คือ "มอแกน" หรือ "ยิบซีแห่งท้องทะเล" ประมาณ 200 คนปัจจุบันได้ตั้งหมู่บ้านอยู่ที่เกาะสุรินทร์ใต้ ขายของที่ระลึกให้นักท่องเที่ยว และบางส่วนทำงานเป็นลูกจ้างของอุทยานฯ
คาเอะ อารากิ

คาเอะ อารากิ (; โรมาจิ: "Araki Kae", เกิดวันที่ 6 พฤศจิกายน ค.ศ. 1963) เป็นนักพากย์หญิงชาวญี่ปุ่น เธอเริ่มเป็นที่รู้จักจากการพากย์เป็น "อุซางิน้อย" หรือ "เซเลอร์มูนน้อย" ในอนิเมะเรื่องเซเลอร์มูน 
ก่อนหน้าที่อารากิจะได้พากย์เสียงเป็นอุซางิน้อยนั้น ในช่วงปี 1992 เธอมีโอกาสได้พากย์เป็นสึคิโนะ อุซางิ แทนผู้พากย์เสียงเดิมอย่าง โคโตโนะ มิตสึอิชิ เพียง 7 ตอน เนื่องจากมิตสึอิชิต้องเข้าโรงพยาบาลกะทันหันด้วยโรคไส้ติ่งอักเสบ
อารากิมีเพื่อนในวงการที่สนิทมากอยู่คนหนึ่งคือ โคนามิ โยชิดะ ผู้พากย์เสียงเป็น อุมิ ในเมจิกไนท์เรย์เอิร์ธ ทั้งคู่เคยออกอัลบั้มเพลงร่วมกันในชื่อชุดว่า "Amitie" ด้วย
อุทยานแห่งชาติหมู่เกาะสิมิลัน

อุทยานแห่งชาติหมู่เกาะสิมิลัน ตั้งอยู่ในท้องตำบลเกาะพระทอง อำเภอคุระบุรี จังหวัดพังงา (ที่ทำการอุทยานตั้งอยู่ที่ตำบลลำแก่น อำเภอท้ายเหมือง) ครอบคลุมพื้นที่ 80,000 ไร่ หรือ 128 ตารางกิโลเมตร ประกาศเป็นอุทยานแห่งชาติ เมื่อ 1 กันยายน พ.ศ. 2525 คำว่า "สิมิลัน" เป็นภาษามลายูแปลว่า เก้า หมู่เกาะสิมิลันเป็นหมู่เกาะเล็ก ๆ ในทะเลอันดามัน มี 9 เกาะ เรียงจากเหนือมาใต้คือ เกาะหูยง เกาะปายัง เกาะปาหยัน เกาะเมี่ยง เกาะปายู เกาะหัวกะโหลก เกาะสิมิลัน และเกาะบางู หมู่เกาะสิมิลัน ได้รับการยกย่องว่าเป็นหมู่เกาะที่มีความสวยงามทั้งบนบกและใต้น้ำ มีปะการังที่สวยงามหลายชนิด
สามารถดำน้ำได้ทั้งน้ำตื้นและน้ำลึก สามารถพบปลาที่หายาก เช่น วาฬ โลมา ปลาไหลมอเรย์ ช่วงเดือนที่น่าเที่ยวมากที่สุดคือช่วงเดือนพฤศจิกายนถึงเดือนเมษายน นอกจากนั้นจะประกาศปิดเกาะ
ปัญหาและการอนุรักษ์.
พื้นที่บริเวณโดยรอบของเกาะหนึ่ง สอง และสาม หรือ เกาะหูยง เกาะปายัง และเกาะปาหยันได้ถูกสงวนให้เป็นพื้นที่วางไข่ของเต่าทะเล และห้ามไม่ให้นักท่องเที่ยวขึ้นเกาะโดยเด็ดขาด นอกจากนี้แล้วในปี พ.ศ. 2543 ทางกรมป่าไม้ในขณะนั้นได้สั่งปิดกองหินแฟนตาซ ซึ่งเป็นกองหินที่เคยสวยงามติดอันดับหนึ่งในสิบของโลกลง เนื่องจากสภาพของกองหินที่ทรุดโทรมลงอย่างมาก จากปัญหาจำนวนนักท่องเที่ยวที่มากเกินไป
นอกจากนี้ปัญหาที่สำคัญของหมู่เกาะสิมิลันอีกประการหนึ่ง คือ ปัญหาการลักลอบจับปลาอย่างผิดกฎหมายจากจากชาวประมงในพื้นที่ โดยเฉพาะบริเวณเกาะบอน และเกาะตาชัยที่พบปัญหาการระเบิดปลาอยู่อย่างต่อเนื่อง โดยสาเหตุหลักของปัญหานี้ คือ ความห่างไกลของเกาะทั้งสองทำให้การดูแลไม่ทั่วถึง
ในปี พ.ศ. 2550 ทางกรมอุทยานแห่งชาติ สัตว์ป่า และพันธุ์พืช ได้ประกาศจำกัดจำนวนนักท่องเที่ยวที่จะมาท่องเที่ยวในอุทยานแห่งชาติหลายแห่งรวมทั้งหมู่เกาะสิมิลัน
รูปภาพ.
ภาพพานอรามาของหมู่เกาะสิมิลัน
ภาพพานอรามาของหมู่เกาะสิมิลัน
กรัม

กรัม (เดิมสะกดว่า gramme; สัญลักษณ์ตามหน่วย SI g) เป็นหน่วยของมวลในระบบหน่วยวัดระหว่างประเทศ (SI) เทียบเท่าหนึ่งในพันกิโลกรัม
ตอนแรกนิยามไว้ใน ค.ศ. 1795 เป็น "น้ำหนักสมบูรณ์ของปริมาตรของน้ำบริสุทธิ์ เท่ากับ ลูกบาศก์ของหนึ่งในร้อยของเมตร [1 cm3] และ ณ อุณหภูมิของน้ำแข็งละลาย" อุณหภูมิที่นิยามไว้ (≈0 °C) ภายหลังเปลี่ยนเป็น 4 °C ซึ่งเป็นอุณหภูมิความหนาแน่นสูงสุดของน้ำ
ในช่วงปลายคริสต์ศตวรรษที่ 19 มีความพยายามในการทำให้กิโลกรัมเป็นหน่วยฐาน และกรัมเป็นหน่วยอนุพัทธ์ ใน ค.ศ. 1960 ระบบหน่วยวัดระหว่างประเทศฉบับใหม่นิยาม "กรัม" เป็นหนึ่งในพันกิโลกรัม (หนึ่งกรัม เท่ากับ #เปลี่ยนทาง 
) ใน ค.ศ. 2019 นิยามตามสำนักงานชั่งตวงวัดระหว่างประเทศจากค่าตัวเลขคงที่ในค่าคงตัวของพลังค์ (h)
สัญลักษณ์ทางการ SI.
สัญลักษณ์หน่วยเดียวของกรัมที่ระบบหน่วยวัดระหว่างประเทศ (SI) รับรองคือ "g" ตามหลังค่าตัวเลขด้วยช่องว่าง เช่น "640 g" ย่อมาจาก "640 กรัม" ในภาษาไทย ระบบ SI ไม่อนุญาตให้ใช้คำย่อ เช่น "gr" (ซึ่งเป็นสัญลักษณ์สำหรับ grains)#เปลี่ยนทาง "gm" ("g⋅m" เป็นสัญลักษณ์ SI สำหรับกรัม-เมตร) หรือ "Gm" (สัญลักษณ์ SI สำหรับกิกะเมตร)
ประวัติ.
คำว่า "gramme" นำมาใช้งานโดยที่ประชุมใหญ่แห่งชาติฝรั่งเศสในกฤษฎีกา ค.ศ. 1795 ที่ปรับปรุงระบบเมตริกไว้แทนที่ "gravet" (เริ่มใช้ใน ค.ศ. 1793 ร่วมกับหน่วยวัดฐานชื่อ "grave" ที่มี "gravet" เป็นหน่วยย่อย) คำนิยามยังคงเป็นน้ำหนักของน้ำในลูกบาศก์เซนติเมตร
"gramme" ภาษาฝรั่งเศสนำมาจากศัพท์ภาษาละตินตอนปลายว่า "" คำนี้ที่มาจากภาษากรีกว่า ("grámma") "อักษร" นำมาดัดแปลงเป็นความหมายเฉพาะทางในปลายสมัยโบราณเป็น "หนึ่งส่วนยี่สิบสี่ของออนซ์" (สอง oboli) เทียบเท่าประมาณ 1.14 กรัมสมัยใหม่ การใช้คำนี้พบใน "carmen de ponderibus et mensuris" ("กวีเกี่ยวกับน้ำหนักและการวัด") เขียนขึ้นประมาณ ค.ศ. 400
การใช้งาน.
กรัมเป็นหน่วยวัดที่ใช้กันอย่างแพร่หลายที่สุดสำหรับส่วนผสมที่ไม่ใช่ของเหลวในการปรุงอาหารและการซื้อของชำทั่วโลก ส่วนผสมของเหลวส่วนใหญ่จะถูกวัดโดยปริมาตรมากกว่ามวล
มาตรฐานและข้อกำหนดทางกฎหมายหลายประการสำหรับฉลากโภชนาการบนผลิตภัณฑ์อาหารกำหนดให้ต้องระบุปริมาณสัมพันธ์กันต่อผลิตภัณฑ์ 100 กรัม เพื่อให้สามารถอ่านตัวเลขที่ได้เป็นเปอร์เซ็นต์ได้เช่นกัน
ยาจำหน่ายหน้าเคาน์เตอร์

ยาจำหน่ายหน้าเคาน์เตอร์  หมายถึงยาที่สามารถขายให้ผู้บริโภคได้โดยตรงโดยไม่จำเป็นต้องมีใบสั่งยาจากการวินิจฉัยของแพทย์ ตรงข้ามกับ "ยาจำหน่ายตามใบสั่งยา" (prescription drug) ซึ่งหมายถึงยาที่สามารถขายให้ผู้บริโภคได้ก็ต่อเมื่อมีใบสั่งยาเท่านั้น
ใน ประเทศอังกฤษ จะจำกัดว่าการขายยาประเภท OTC จะต้องดำเนินการภายใต้การดูแลโดยเภสัชกร และใน ร้านขายยา เท่านั้น ซึ่งเรียกว่า ยา —(P) หรือขายในร้านขายปลีกทั่วไปโดยไม่ต้องมีการควบคุม ซึ่งเรียกว่า GSL (General Sales List items)
มีลอกซิแคม

มีลอกซิแคม (Meloxicam) เป็นยาประเภท เอ็นเซด ใช้รักษาอาการของโรค ข้ออักเสบ อาการปวดระดูขั้นเริ่มแรก ไข้ (อาการตัวร้อน) และเป็น ยาบรรเทาปวด โดยเฉพาะอย่างยิ่ง อาการอักเสบ มีคุณสมบัติทั่วไปใกล้เคียงกับ ไพรอกซิแคม (piroxicam) ในยุโรปวางตลาดในชื่อการค้าว่า "Mobic", "Movalis", "Melox", และ "Recoxa"
กลไกการออกฤทธิ์.
มีลอกซิแคมเป็นยาจำพวก เอ็นเซด และมีฤทธิ์เป็นตัวยับยั้งเอนไซม์ ไซโคลออกซิเจเนส (cyclooxygenase-COX) มันถูกวางตลาดทั่วไปในชื่อการค้าว่า โมบิก (Mobic) มีฤทธิ์ที่ปริมาณการใช้ต่ำและเป็นแบบเลือกการยับยั้ง COX-2 มากกว่ายับยั้ง COX-1
แบล็กเมจิก

แบล็กเมจิก  เป็นเกมสังสรรค์ที่เล่นกันเป็นกลุ่มอย่างน้อย 3 คนขึ้นไป โดยผู้เล่นหนึ่งคนจะออกจากห้องตอนเริ่มเล่นเกม ขณะที่คนที่เหลือในห้องร่วมตกลงกันเลือกวัตถุขึ้นมาชิ้นหนึ่ง เพื่อให้คนที่ออกจากห้องเป็นคนทาย เมื่อผู้เล่นที่ออกจากห้องกลับเข้ามา คนที่อยู่ในห้องจะตั้งคำถามว่าสิ่งของชิ้นไหนที่เลือก โดยใช้คำถามในลักษณะ "ใช่หรือไม่" คำถามจะถูกถามไปเรื่อย ๆ โดยสุดท้ายคนที่ออกจากห้องจะทายถูกเสมอ
นาพรอกเซน

นาพรอกเซน (มีชื่อทางการค้าดังนี้: Aleve, Anaprox, Naprosyn, Naprelan) เป็นยาแก้อักเสบชนิดไม่ใช่สเตอรอยด์ (NSAID) ที่ใช้ลดอาการปวดระดับเล็กน้อยถึงปานกลาง ลดไข้ การอักเสบ อาการตัวแข็งอันเนื่องจากข้อต่ออักเสบ ข้ออักเสบรูมาตอยด์ โรคข้ออักเสบสะเก็ดเงิน โรคเกาต์ โรคข้อสันหลังอักเสบเรื้อรัง ตะคริวระดู เอ็นกล้ามเนื้ออักเสบ ถุงน้ำเลี้ยงภายในข้อต่ออักเสบ และใช้รักษาอาการปวดระดู ให้ทางปากโดยการกิน ซึ่งมีในรูปแบบยาปลดปล่อยทันทีและรูปแบบยาปลดปล่อยแบบชะลอ ออกฤทธิ์ภายในหนึ่งชั่วโมงและช่วงเวลาออกฤทธิ์นานถึงสิบสองชั่วโมง
ผลข้างเคียงที่พบบ่อย ได้แก่ อาการวิงเวียนศีรษะ ปวดศีรษะ ฟกช้ำ อาการแพ้ แสบร้อนกลางอก และปวดท้อง ผลข้างเคียงที่รุนแรง ได้แก่ ความเสี่ยงที่เพิ่มขึ้นของโรคหัวใจ โรคหลอดเลือดสมอง เลือดออกในทางเดินอาหาร และแผลในกระเพาะอาหาร ความเสี่ยงของโรคหัวใจอาจต่ำกว่ายากลุ่มเอ็นเสดอื่น ๆ ไม่แนะนำในผู้ที่มีปัญหาเกี่ยวกับไต และไม่แนะนำให้ใช้ในระยะตอนปลายของการตั้งครรภ์
นาพรอกเซนเป็นสารยับยั้งการทำงานของเอนไซม์ไซโคลออกซิจีเนส (COX) อย่างไม่จำเพาะ นาพรอกเซนเป็นยากลุ่มเอ็นเสดที่จะออกฤทธิ์ต้านการอักเสบโดยลดการผลิตพรอสตาแกลนดินซึ่งเป็นสารสื่อกลางการอักเสบ ยาถูกเปลี่ยนแปลงที่ตับไปเป็นสารมัธยันตร์ที่ไม่ออกฤทธิ์
นาพรอกเซนได้รับการจดสิทธิบัตรในปี พ.ศ. 2510 และได้รับการอนุมัติให้ใช้ทางการแพทย์ในสหรัฐอเมริกาในปี พ.ศ. 2519 ในสหรัฐมีจำหน่ายโดยตรงโดยไม่จำเป็นต้องมีใบสั่งยา (OTC) และเป็นยาสามัญ เป็นยาที่สั่งจ่ายมากที่สุดลำดับที่ 91 ในสหรัฐในปี พ.ศ. 2563 โดยมีใบสั่งยามากกว่า 8 ล้านรายการ
ไพรอกซิแคม

ไพรอกซิแคม (Piroxicam ในสหรัฐมีชื่อทางการว่า Feldene) เป็นยาประเภท เอ็นเซด (nonsteroidal anti-inflammatory drug-NSAID) ใช้บรรเทาอาการ ข้ออักเสบ อาการปวดระดู ตัวร้อน และเป็น ยาบรรเทาปวด โดยเฉพาะอย่างยิ่งในกรณีที่มีการ อักเสบ มันถูกใช้เป็น ยาสัตว์ รักษา เนื้องอก เช่นเนื้องอกที่ กระเพาะปัสสาวะ ลำไส้ใหญ่ และ มะเร็ง ต่อมลูกหมาก มีชื่อทางการค้าคือ เฟลดีน (Feldene)
กลไกการออกฤทธิ์.
ไพรอกซิแคม เป็นยาในกลุ่ม เอ็นเซด และเป็นตัวยับยั้งเอนไซม์ ไซโคลออกซิเจเนส (cyclooxygenase-COX) แบบไม่เลือก
ทรงคล้ายทรงกลม

ทรงคล้ายทรงกลม หรือ สเฟียรอยด์  ในทางคณิตศาสตร์ หมายถึง ผิวกำลังสอง ใน 3 มิติ ที่ได้จากการหมุนวงรีรอบแกนมุขสำคัญ 
หากรูปวงรีนั้นหมุนรอบแกนเอก ผิวที่ได้เรียกว่า "ทรงคล้ายทรงกลมแบนข้าง" (prolate spheroid) ซึ่งมีรูปคล้ายลูกรักบี้ หรือ เมล็ดข้าว
หากรูปวงรีนั้นหมุนรอบแกนโท ผิวที่ได้เรียกว่า "ทรงคล้ายทรงกลมแบนขั้ว" (oblate spheroid) ซึ่งมีรูปเหมือนลูกโลก
ทรงคล้ายทรงกลม คือ ทรงรีที่มีแกน (ในภาษาอังกฤษเรียก semi-axis เพื่อแสดงความแตกต่างจาก axis ซึ่งหมายถึงแกน) ของรูปสองแกนยาวเท่ากัน ดังแสดงในสมการ
<math>\frac{x^2}{a^2}+\frac{y^2}{a^2}+\frac{z^2}{b^2}=1</math>
ทรงคล้ายทรงกลมแบนข้าง มี แกนโทสองแกน สั้นกว่า แกนเอกหนึ่งแกน ("b" = "a" < "c") 
ทรงคล้ายทรงกลมแบนขั้ว มี แกนโทสองแกน ยาวกว่า แกนเอกหนึ่งแกน ("b" = "a" > "c")
ทรงกลม เป็นชนิดพิเศษของ ทรงคล้ายทรงกลม โดยวงรีที่ใช้กำเนิดทรงรีนั้นเป็นวงกลม
ปริมาตร.
ทรงคล้ายทรงกลมแบนข้าง:
ทรงคล้ายทรงกลมแบนขั้ว:
โดยที่
พื้นที่ผิว.
ทรงคล้ายทรงกลมแบนขั้ว มีพื้นที่ผิว 
<math>\pi\left(2 a^2 + \frac{b^2}{e} \log\left(\frac{1+e}{1-e}\right) \right)</math>
ทรงคล้ายทรงกลมแบนข้าง มีพื้นที่ผิว
<math>2\pi b\left(b + a \frac{\arcsin{e}}{e}\right)</math>
โดย "e" คือ ค่าความเบี้ยว (eccentricity) ของวงรี และมีค่า
<math>\sqrt{1-\frac{b^2}{a^2}}</math>
ทรงรี

ทรงรี คือผิวกำลังสองชนิดหนึ่ง ในสามมิติ เทียบได้กับวงรีในสองมิติ รูปสมการมาตรฐานของทรงรี บนแกน "x"-"y"-"z" ในระบบพิกัดคาร์ทีเซียน คือ
<math>
</math>
โดย "a", "b" และ "c" เป็นค่าคงที่ จำนวนจริงบวก เป็นค่าที่กำหนดรูปร่างของทรงรี ในกรณีที่ค่าคงที่ 2 ตัวมีค่าเท่ากัน จะได้กรณีพิเศษคือ ทรงคล้ายทรงกลม กรณีที่ค่าทั้ง 3 ค่ามีค่เท่ากันจะได้เป็น ทรงกลม
ถ้าสมมุติให้ a ≥ b ≥ c แล้ว
ปริมาตร.
หีบปริมาตรของทรงรี มีค่าเท่ากับ <math>\frac{4}{3} \pi abc</math>
พื้นที่ผิว.
พื้นที่ผิวของทรงรี มีค่าเท่ากับ
<math>2 \pi \left (c^2 + \frac{bc^2}{\sqrt{a^2-c^2}} F (\theta, m) + b\sqrt{a^2-c^2} E (\theta, m) \right) </math>
โดยที่ 
<math>m = \frac{a^2 (b^2-c^2)}{b^2 (a^2-c^2)} \qquad
\theta = \arcsin{\left (e \right)} \qquad
e = \sqrt{1 - \frac{c^2}{a^2}}</math>
และ <math>\,F (\theta, m) \,</math> และ <math>\,E (\theta, m) \,</math> คือ ปริพันธ์เชิงวงรี ไม่สมบูรณ์ชนิดที่หนึ่ง และ ชนิดที่สอง
สูตรหาพื้นที่:
สูตรหาพื้นที่โดยประมาณ:
โดยที่ p ≈ 1.6075 ให้ค่าความผิดพลาดสัมพัทธ์ ไม่เกิน 1.061% (สูตรของ นุด ทอมเซน) ; ค่า 
p = 8/5 = 1.6 เป็นค่าที่ดีที่สุดสำหรับทรงรี ที่คล้ายทรงกลม โดยมีค่าความผิดพลาดสัมพัทธ์ไม่เกิน 1.178% (สูตรของ เดวิด แคนเทรล)
จีออยด์

จีออยด์  ("-oyd") คือ ซึ่งโดยประมาณแล้วเป็นผิวที่ทับกันสนิทกับผิวเฉลี่ยของมหาสมุทร และมักจะใช้ในการแทน เกาส์ ได้กล่าวว่า จีออยด์นี้คือ "รูปทรงทางคณิตศาสตร์ของโลก" ซึ่งจริงๆ แล้วก็คือรูปทรงของสนามแรงดึงดูดของโลกนั่นเอง ผิวสมศักย์นี้ โดยเฉลี่ยแล้วจะทับกันสนิทได้กับระดับน้ำทะเลปานกลาง
ผิวจีออยด์ โดยปกติแล้วจะมีรูปร่างที่ ไม่สม่ำเสมอเท่ากับ รูปทรงรีโดยทั่วไปที่ใช้ประมาณรูปทรงของโลก แต่จะมีความสม่ำเสมอมากกว่าผิวจริงๆของโลก ในขณะที่ผิวจริงๆ ของโลกนั้นมีความเบี่ยงเบนอยู่ระหว่าง +8,000 เมตร (ยอดเขาเอเวอเรสต์) และ −11,000 เมตร  ผิวจีออยด์จะเบี่ยงเบนจากผิวทรงรีอ้างอิงเพียง ±100 เมตร
เนื่องจากแนวแรงโน้มถ่วงของโลก ตั้งฉากกับผิวจีออยด์ (ซึ่งเป็นผิวสมศักย์) ทุกๆ ที่ ดังนั้นผิวน้ำทะเลตามธรรมชาติจะมีผิวหน้าเป็นไปตามจีออยด์ หากไม่ถูกปิดกั้น หรือล้อมด้วยพื้นดิน ซึ่งเป็นไปไม่ได้ในความเป็นจริง อย่างไรก็ตามนักวิชาการทางสัณฐานของโลก ได้ใช้ สร้างผิวในจินตนาการเพื่อใช้ในการหาระดับความสูงของพื้นผิวทวีป
ในการเดินทางทางทะเล เราจะไม่สังเกตเห็นถึงความเปลี่ยนแปลงระดับของจีออยด์ ซึ่งในบริเวณเฉพาะที่นั้นจะขนานกับแนวขอบฟ้า และ ตั้งฉากกับแนวดิ่งเสมอ แต่ระดับความสูงที่แสดงในตัวรับ GPS จะแสดงให้เห็นถึงการเปลี่ยนแปลงความสูง โดยเทียบกับทรงรีอ้างอิง ที่มีจุดศูนย์กลางวงโคจรของดาวเทียม GPS เป็นจุดศูนย์กลาง ซึ่งก็คือจุดเดียวกับจุดศูนย์กลางมวลของโลก
แบบจำลองฮาร์มอนิกเชิงทรงกลม.
แบบจำลองคณิตศาสตร์ นั้นนิยมใช้ในการประมาณรูปทรงของจีออยด์ สัมประสิทธิ์ในการประมาณที่ดีที่สุดในปัจจุบันคือ EGM96 (Earth Gravity Model 1996) กำหนดขึ้นโดยโครงการความร่วมมือนานาชาติ ริเริ่มโดย NIMA ประกอบด้วยชุดสัมประสิทธิ์ของแต่ละองศาของมุม 360 องศา ซึ่งใช้ระบุรูปร่างของจีออยด์ในรายละเอียดระดับ 55 กิโลเมตร
และมีรายละเอียดของแบบจำลองทางคณิตศาสตร์ ในรูปของอนุกรมลาปลัส ดังต่อไปนี้
<math>
\overline{P}_{nm}(\sin\phi)\left[\overline{C}_{nm}\cos m\lambda+\overline{S}_{nm}\sin m\lambda\right]\right),
</math>
โดย 
สูตรด้านบนเป็นสูตรคำนวณหาค่า ระดับศักย์ของแรงดึงดูดของโลก <math>V\ </math> ที่ตำแหน่งพิกัด<math>\phi,\;\lambda,\;r\ </math> โดยที่ <math>r\ </math> คือ รัศมีจากจุดศูนย์กลางของโลก ("geocentric radius")
เมอร์ค

เมอร์ค (NYSE: MRK
) หรือ เมอร์คชาร์ปแอนด์โดม (เป็นที่รู้จักกันในสหรัฐอเมริกาและแคนาดา) เป็นบริษัทยาของสหรัฐอเมริกา มีแหล่งกำเนิดจากประเทศเยอรมนี คือ Merck KGaA โดยเป็นทรัพย์สินของเยอรมนีในสหรัฐฯ บริษัทถูกยึดในปี ค.ศ. 1917 ในช่วงสงครามโลกครั้งที่หนึ่ง และจัดตั้งเป็นบริษัทอิสระ ในปี ค.ศ. 2019 เมอร์คเป็นบริษัทยาที่ใหญ่เป็นอันดับ 5 ของโลก (รองจากบริษัทไฟเซอร์, โนวาร์ติส, ฮอฟฟ์แมน-ลา โรช และซาโนฟี)
ผลิตภัณฑ์.
เมอร์คเป็นเจ้าของสิทธิบัตรยารักษาโรคเอดส์ชนิดดื้อยา "เอฟฟาไวเรนซ์" (Efavirenz) ซึ่งถูกทางการไทยประกาศมาตรการบังคับใช้สิทธิ เมื่อเดือนมกราคม พ.ศ. 2550 และทางการบราซิลประกาศบังคับใช้สิทธิ์เมื่อเดือนพฤษภาคม พ.ศ. 2550